
1  m  p  r  i  m  a  t  o    r 
haec  dissertatio  ea  conditione.  nt,  sinitilac  typis  excusa  fuerit,  niiinerus  exein- 
ploruin  lege  praescriptus  collegio  tradatur  ad  liluos  explorandos  constituto. 

Dorpati  Liv.,  die  5.  m.  Decbr.  a.  1859. 

(L.  S.)  Dr.  M.  Bucfifteim, 

(Nr.  313.)  ord.  med.  h.  t.  Decanus. 

iscis,  cujus  ad  anatomiam  hac  commentatione  aliquid  ad- 
ditamenti  afferam,  auctore  Heckel ]),  primo  a  naturae  scrutatore 
Americano  Raflnesque 2),  nomine  Accipenseris  platorynchi,  Estur- 
geon  pelle  ei  imposito,  descriptus  viris  doctis  innotuit.  Heckel, 
et  spiraculorum  defectu  et  corpore  pone  pinnas  deplanato  cauda- 
que  nullis  pinnis  circumdata  adductus,  piscem  illum  ab  Accipen- 
sere  distinguendum  censuit,  eique  genus  novum  constituit,  quod 
propter  capitis  formam  palae  similem  nomine  Scaphirhynchi  ap- 
pellavit,  unicum  ejus  exemplum  in  honorem  inventoris  Scaphi- 
rhynchum  Raflnescii  nominans.  Joannes  Mueller3)  quoque  in 
sua  commentatione  ita  inscripta  :  „Ueber  den  Bau  und  die  Gren- 
zen  dcr  Ganoiden"  ei  in  familia  Accipenserinorum  genus  proprium 
attribuit ,  multisque  hujus  operis  locis  4)  de  quibusdam  Scaphi- 
rhynchi  rationibus  anatomicis  exposuit.  Aetate  recentiore  Hyrtl5) 
in  libello,  cujus  haec  est  inscriptio  :  „Ueber  den  Zusammenhang 
der  Geschlechts-  und  Harnwerkzeuge  bei  den  Ganoiden",  Scaphi- 
rhynchi  organa  sexualia  et  uropoetica,  quamquam  brevius,  illu- 
stravit.  Hae  literae  sunt  omnes,  quas  ad  piscem,  de  quo  agitur, 
pertinentes  cognovi. 


1)  Scaphirhynclms,  eine  neue  Fischgattung  aus  der  Ordnung  der  Chondro- 
pterygier  mit  freien  Kiemen,  beschrieben  von  J.  Heckel.  Annalen  des  Wiener 
Museums  der  Naturgeschichte.     Bd.  I,  Jahrg.  1S36,  pag.  72. 

2)  Ichthyologia  Ohiensis.     Lexington  1820,  pag.  80, 

3)  Abhandlungen  der  Konigl.  Academie  der  Wissenschaften  zu  Berlin  im 
J.  1844,  pag.  117. 

4)  pag.  135,  137  et  alias. 

5)  Denkschriften  der  Kaiserlichen  Academie  der  Wissenschaften.  Mathema- 
tisch-naturwissenschaftliche  Classe.    Bd.  8.    Wien  1854. 

Commentatio  Heckeliana  potius  dignitatis  est  zoologicae,  quam 
zootomicae,  quippe  qua  et  indoles  externa,  partiumque  singula- 
rum  dimensiones  accurate  afferantur,  et  loca,  in  quibus  piscis  re- 
periatur,  modusque,  quo  capiatur,  et  carnium  sapor  resque  similes 
enarrentur,  structurae  tamen  rationibus  ac  formatione  non  dili- 
gentius  descriptis.  Sic,  ut  exemplo  utar,  systematis  musculorum 
omnino  ratio  non  habetur,  atque,  quae  ad  viscera  attinent,  ea 
tantum  pariter  atque  in  Accipensere  se  liabere  dicuntur. 

Unde  intelligitur,  id  interesse,  ut,  singulis  systematibus  ana- 
tomicis  rite  perquisitis,  ea,  quae  in  illa  commentatione  manca 
sint,  expleantur,  ac  nostra  de  Scaphirhyncho  cognitio  augeatur. 
Meae  disquisitiones,  de  cute  musculorumque  systemate  nec  non 
de  visceribus  institutae,  quem  eventum  habuerint,  hac  disserta- 
tione  explanare  liceat.  Ad  nervorum  systema,  praesertim  peri- 
phericum,  investigandum  specimina,  quae  mihi  in  promptu  erant, 
quum  diu  in  spiritu  vini  asservata  essent,  parum  apta  fuerunt, 
sceletusque  vel  obiter  inspicienti  cum  Accipenseris  sceleto  a  multis 
jam  scrutatoribus  quam  accuratissime  descripto  tantopere  congruit, 
ut  utriusque  horum  systematum  descriptione  diligentiore  super- 
sedere  posse  videamur. 

Professor  Reissner,  qui  me  adhortatus  est,  ut  hoc  thema 
mihi  pertractandum  sumerem,  ea  benignitate  fuit,  ut  ex  specimi- 
nibus  Scaphirhynchi  quattuor,  quae  in  museo  zootomico  exstant, 
duo  mihi  indaganda  concederet.  Itaque  viro  summe  venerando 
et  hujus  rei  et  auxilii,  quod  mihi  disquisitiones  instituenti  tum 
consilio  tum  re  egregia  cum  liberalitate  praestitit,  toto  animo 
gratias  debitas  persolvere  liceat. 


I.    De  integumento  communi  Scaphlrbynchi. 

Dignitas  studiorum,  quibus  Agassiz,  vir  clarissimus ,  sy- 
stema  suum  piscium  fossilium,  squamis  ceterisque  sceleti  partibus 
in  diversis  terrae  stratis  inventis  innixum,  ad  pisces  nunc  viventes 
transferre  conatus  est,  quemadmodum  jam  Joannes  Mueller  ]) 
dixit,  praecipue  inde  dependet,  ut  verum  sit,  quod  praesumitur,  cum 
diversitatibus  gravissimis,  quae  in  reliquiis  integumenti  communis 
sceletique  observentur,  aeque  magna  totius  formationis  discrimina 
conjuncta  esse.  Quod  spectat  ad  Ganoideorum  subclassem  ab 
Agassiz  positam,  Joannes  Mueller,  duobus  unicis,  quae,  squa- 
marum  ratione  habita,  inter  pisces  nunc  viventes  supersunt, 
hujus  magnae  subclassis  exemplis,  nimirum  Lepidosteo  et  Poly- 
ptero,  perquisitis,  respondentes  formationis  internae  proprietates 
demonstravit,  atque  secundum  eas  systema  constituit.  Quodsi 
propter  ceteras  notas  anatomicas  Scaphirhyncho  quoque  in  hac 
subclasse  locus  assignandus  fuit,  in  promptu  est,  etiam  in  ejus 
indole  externa  investiganda  ad  Lepidosteum  et  Polypterum  recurri, 
qua  in  re  disquisitiones  aLeydig2)  factas,  ac  commentationem 
nuper  de  horum  duorum  piscium  squamis  a  Reissner3)  con- 
scriptam  sequar. 


1)  1.  c.  pag.  117. 

2)  Zeitschrift  fiir  wissenschaftliche  Zoologie.    Bd.  5.    Leipzig  1854.    Histo. 
logische  Bemerkungen  uber  Polypterus  bichir. ,  pag.  40. 

3)  Archiv  fiir  Anatomie,    Physiologie  und  wissenschaftl.  Medicin.     Jahrg 
1859.    Heft2,  pag.  254. 

Strncturae  cutis  rationes  jam  oculo  inermi  ,tactuque  animad- 
vertendae  hoc  loco  non  videntur  uberius  exponendae  esse,  quon- 
iam  illae  ab  Heckel  jam  satis  explanatae  sunt.  Satis  duco 
attulisse,  excepta  cute  inferiorem  cranii  faciem  obtegente,  quae 
quidem  squamis  omnino  caret,  Scaphirhynchum  ex  parte  maxima 
squamis,  cum  corio  arcte  cohaerentibus,  tectum  esse.  Nihilominus 
aptum  esse  judicamus,   cutem  squamasque  separatim  considerari. 

A.    De  cutis  ovgano. 

Scaphirhynchi  corium  in  segmentis  horizontalibus  telae  con- 
junctivae  fasciculos,  quibus  constitutum  est,  ita  dispositos  osten- 
dit,  ut  fasciculi  singuli  alter  alteri  superimpositi  per  strata  inter 
se  decussentur.  Quorum  stratorum  decursus  non  tam  animalis 
longitudini  et  latitudini,  quam  directioni  diagonali  respondet. 

Itaque  segmenta  corii  ad  perpendiculum  facta  eandem  prae- 
bent  fasciculorum  dispositionem,  quam  et  Leydig  ])  in  Polyptero 
reperit,  et  Brakel2)  in  Sphyrna  malleo  inventam  delineavit. 
Fasciculi,  angulo  paene  recto,  per  strata  inter  se  decussantur, 
quo  flt,  ut  segmentum  transversum  nobis  et  fasciculi  unius  de- 
cursu  parallelo  dissecti  et  complurium  fasciculorum  transversim 
persectorum  imagines,  alteram  super  alteram ,  regulatim  variantes, 
offerat.  Singulorum  fasciculorum  crassitudo  diversa  est,  id  quod 
primo  a  situ,  quem  illi  in  transversa  cutis  diametro  obtinent, 
deinde  vero  ex  diversis  corporis  regionibus  pendet.  Quod  ad 
priorem  rationem  attinet,  fasciculi  profundissimi  minimae  sunt  lati- 
tudinis,  inde  usque  ad  partem  mediam  crassitie  augentur,  ac  sur- 
sum,  ad  limitem  externum  versus,  angustiores  apparent.  Si  quae- 
ratur,  quanta  sit  fasciculorum  crassitudo  in  diversis  superficiei 
corporis  locis,  has  fere  dimensiones  invenimus  3) :  in  cute  dorsi : 


1)  1.  c.  pag.  41. 

2)  De  cutis  organo  quorrmdam  animalium  ordinis  Plagioslomorum  disqui- 
sit.  microscopic.     Dissert.  inaugur.     Dorpati  1858.     Fig.  XIII. 

3)  Quae  mensui'atio  eo  magis  tantum  cruodammodo  certa  halbenda  cst,  quod, 


fasciculorum  decursu  parallelo  dissectoram  altitudo  0,006  usque 
ad  0,0075'"  par.,  fasciculor  transversim  persectorum  latitudo  0,01 
usque  ad  0,006"'  par.,  fasciculor.  transversim  persectorum  altitudo 
0,006 — 0,0075'"  par. ;  in  cute  lateris  :  fasciculor.  decursu  par- 
allelo  dissector.  altitudo  0,0045 — 0,005'"  par. ,  fasciculor.  trans- 
versim  persectorum  latitudo  0,005 — 0,005'"  par.,  fasciculorum 
transv.  persectorum  altitudo  0,0045  —  0,005'"  par. ;  in  cute  ab- 
dominis :  fasciculorum  decursu  parallelo  dissectorum  altitudo 
0,006 — 0,007'"  par.,  fasciculor.  transversim  persectorum  latitudo 
0,01  —  0,006'"  par. ,  fasciculor.  transversim  persectorum  altitudo 
0,006  —  0,007'"  par.  aequat  *). 

Praeter  hos  telae  conjunctivae  fasciculos  parallelum  ad  super- 
flciem  decursum  ineuntes  etiam  alii  reperiuntur  fasciculi  per  cutis 
crassitiem  ad  superficiem  tendentes.  Qui  funiculi  partim  fascicu- 
lorum  crassiorum  ejusdem,  qua  fasciculi  ad  libram  dissecti,  dia- 
metri  speciem  offerunt,  partim  fasciculi  minus  crassi  apparent, 
quarum  rationum  posterior  in  cute  dorsali,  prior  in  abdominis 
laterumque  cute  observatur,  ubi  quidem  ejusmodi  fasciculi  certis 
intervallis  positi  inveniuntur.  In  externa  corii  superficie  fasciculi 
ad  perpendiculum  decurrentes,  penicilli  in  formam  dilapsi,  in 
omnes  regiones  difTunduntur,  atque  tum,  fasciculo  proximo  eodem 
modo  se  habente,  imagines  arcuum  similes  proponunt.  Qui  arcus 
praecipue,  praeparatis  aut  acido  acetico  aut  solutione  kali  hydrici 
tractatis,  adspectum  pulcherrimum  praebent.  Saepe,  praesertim 
iis  in  locis,  quibus  tela  conjunctiva,  hunc  decursum  tenens,  in 
fasciculos  minus  crassos  collecta  cernitur,  nonnullos  ejus  fasci- 
culos  minores  in  fasciculos  stratorum  profundiorum  horizontales, 


ut  taceam  de  mensione  sub  microscopio  minus  exacta,  segmentis,  antequam  micro- 
scopio  submitterentur,  in  spiritu  vini  asservatis,  siccatisque  ac  denique  ope  aquae 
tractatis ,  haud  exiguas  diametri  transversae  fasciculorum  mutationes  effectas  esse 
statui  potest. 

1)  In  Scaphirhyncho  ipsa  natura  harum  cutis  regionum  limites  definiit, 
quoniam  quinque  squamarum  majorum  series  corporis  superficiem  in  totidem  par- 
tes  dividunt,  quarum  duae  ad  dorsum,  duae  ad  latera,  una  ad  faciem  abdomina- 
lem  pertinere  putandae  sunt. 

secundum  longitudinem  sectos,  intrare  observamus,  ita  ut  hi  iidem 
esse  videantur  atque  illi,  quum  directo  alteri  in  alteros  transeant. 
Ceterum  rationes  modo  descriptae   solum  ad  trunci  et  oper- 
culi  corium  referuntur,   namque    corii   faciem    inferiorem   cranii 
palpebrasque  tegentis  et  inter  duas  nares  extensi  constitutio  alia 
est.     In  hoc  enim  strata  tam  regularia  fasciculorum  telae  con- 
junctivae  non  animadvertuntur,  sed  potius  hi,  rete  densum  etfor- 
mantes  saepeque  inter  se  confluentes,  ex  profundis  corii  partibus 
ad  ejus  limitem  externum  oblique  adscendunt.  Praeterea  his  in 
locis  corium   strato  coloris  pro  rata  parte  satis   fusci  trajectum 
cerni    solet,    quod  stratum,    saepe  bifurcatum,    ut  corii  partem 
inter  se  recipiat,  inde  rursus  in  unum  confluit.     Facile  quis  ad- 
ducatur,    ut   hoc  stratum   fuscum  limitibus  sat  distinctis  circum- 
datum  cum  poris  mucosis  jam  oculo  inermi  conspicuis,    qui  hic 
permulti  exstant,  in  aliquem  connexum  redigat.     Verisimile  est, 
hoc  stratum  adipem  continere,   quamvis  adipis  cellulas  haud  du- 
bias  cognoscere  non  contingat.    Pori  mucosi  imprimis  in  inferiore 
rostri  facie,  atque,  in  duas  series  redacti,  in  palpebrarum  cute 
occurrunt,  portionesque  rotundatas  colore  paullo  fusciore  tinctas 
depressasque  conformant,   quae    cribri  in  modum  perruptae,  ac 
saepe  velut  radiatae  apparent.    Nam   ex  centro  paullo  lucidiore, 
quod  ex  loco  depresso  adsurgit,    ad  peripheriam  versus  parvae 
quaedam  prominentiae  porriguntur,  quibus  figura  rotunda  in  com- 
plures  partes  dividitur.    Leydig  ])  in  Accipensere  has  aperturas 
tenues  saccorum  brevium  exitus  esse  observavit,    quorum  sacco- 
rum  finis  caecus  deorsum  in  telam  cellulosam  subcutaneam,  gela- 
tinoso-fibrosam  immergatur,   atque  talium  saccorum  communiter 
exeuntium  catervam  cum  ampulla,    qualis  in  fine  tubuli  mucosi 
rajarum   reperitur,    comparat.     Verumtamen,    ut  has  rationes  in 
Scaphirhyncho  invenirem,   mihi  non  obtigit.     Tela  cellulosa  ipsa 
his  cutis  locis  ab  illa,   qua  trunci  corium  constituitur ,    diversa 


1)    Histologische  Untersuchungen  uber  Fische  und  Reptilien.    Berlin  1853, 
pag.  12. 


tamquam  in  inferiore  efformationis  gradu  posita  videtur.  Etenim, 
si,  nullis  substantiis  reagenlibus  in  usum  vocatis ,  eam  consideres, 
fasciculi  certe  definiti  desiderantur,  nec  non,  acido  acetico  vel 
solutione  kali  hydrici  adhibitis,  multa  grana  magna  fusiformia  in 
conspectum  veniunt,  id  quod  in  trunci  cute  non  ita  se  habet. 

Singuli  telae  conjunctivae  fasciculi  quum  in  Scaphirhynchi 
corio  tam  regulatim  dispositi  distincteque  limitati  appareant,  suspi- 
cari  licet,  in  illis  fortasse  maxime  contingere  posse,  ut  telae  con- 
junctivae  vaginas,  quas,  a  nonnullis  auctoribus  !)  statutas,  exstare 
per  se  verisimillimum  est,  reperias.  Quam  ob  causam  corii  se- 
gmenta  ad  analysin  microscopicam  praeparata,  ut  fasciculorum 
disjunctio  efficeretur,  aqua  barytae  tractata  sunt,  quam  agendi 
rationem  Rolett  commendat,  si  telam  conjunctivam  in  singulos 
fasciculos  fibrillasque  dilabi  velis. 

At  equidem,  quamvis  segmenta  non  per  horas  sex  vel  octo, 
quod  temporis  spatium  auctor  ille  ad  eventum  exoptatum  jam 
sufficere  censet,  sed  per  horas  24  in  solutione  concentrata 
reliquissem,  tamen  numquam  efiectum  alium,  nisi  effectui  solutio- 
nis  kali  hydrici  similem,  ac  tantum  minorem  observavi.  Nam  fa- 
sciculi  quidem  pallidi  exstiterunt  ac  turgefacti  sunt,  numquam 
vero,  etiamsi  vitrum  res  microscopio  subjectas  tegens  movendo  vel 
premendo  adjuvarem,  inter  se  disjuncti  sunt.  Neque  magis  hoc 
evenit,  quum  segmenta,  uti  auctor  ille  suadet,  per  dies  6 — 8  in 
aqua  calcis  asservata  essent.  Segmenta  si  solutione  kali  hydrici 
tractaveris  ac  subinde  modice  calefeceris,  aliqua  cautione  adhi- 
bita,  contingit,  ut,  quum  cetera  in  massam  prope  aequabilem  per- 
mutata  sint,  exiguas  telae  reliquias  obtineas,  quae  pro  vaginis 
haberi  possint.  Sunt  eae  lineae  extremae  tenues  cum  segmenti 
non  commutati  Iimitibus  prope  congruentes.  Ouod  quum  ita  sit, 
verisimile  est,  fasciculorum  substantiam  corticalem  paullo  magis, 
quam  telam  conjunctivam  ei  inclusam,  effectui  kali  hydrici  resi- 


1)    Exempl.  grat.  a  Klopsch.    Miiller's  Archiv,  Jahrg.  1857,  pag.  417. 

stere,  ideoque  hoc  sensu  de  fasciculorum  vagina  verba  fieri  posse. 
Conatus  has  telae  conjunctivae  vaginas  solutione  Jodii  vel  Cocci 
tinguendi,  eoque  melius  in  conspectum  dandi  successu  caruerunt, 
quia  aut  lineamenta  tenerrima  jam  ante  evanuerunt,  aut  omnia 
aequabiliter  colorem  flavum  induerunt.  Hanc  rem  tractantibus 
summae  difficultates  objiciuntur,  quum  motio  vel  minima,  qualis 
in  abluendo  fluidoque  tinguente  adjiciendo  vix  evitari  potest,  jam 
ad  totam  imaginem  destruendam  valeat. 

Quod  spectat  ad  fibras  spirales  et  elasticas,  quas  Koelliker 
easdem  atque  illas  judicat,  Leydig1)  in  Polypteri  cute  fibras 
partim  telae  conjunctivae  fasciculos  circumplecti,  locisque,  quibus 
fasciculi  inter  se  decussentur,  lacunas  marginibus  denticulatis  in- 
structas  relinquere  ait,  attamen  in  Scaphirhyncho  nihil  tale  obser- 
vare  potuimus.  Segmenta  cutis  horizontalia  si  ad  effectum  solu- 
tionis  Kali  exposita  erant,  tum,  postquam  fasciculi  satis  turge- 
facti  erant  pallidique  evaserant,  bacilla  parvula  et  species  fusi- 
formes,  saepe  processibus  longis  filiformibus  instructae,  limitibus 
simplicibus  cinctae,  in  conspectum  venerunt.  Quae  semper  axe 
suo  longitudinali  directioni,  qua  fasciculi,  in  quibus  inventae  sunt, 
decurrebant,  responderunt.  Itaque  longitudinales  harum  imagi- 
num  axes  cum  fasciculorum,  in  quibus  positae  sunt,  axe  longi- 
tudinali  congruunt.  Quas  imagines  in  promptu  erat  pro  telae 
conjunctivae  assulis  putari,  quia  non  poterat  quin  mirationem  mo- 
veret,  quod  neque  earum  neque  fibrarum  spiralium  vestigium  in 
Scaphirhynchi  cario  occurreret.  Attamen,  quod  praesumptum 
erat,  confirmatum  non  est.  Namque  primo  a  fibris  spiralibus  id 
imagines  illae  diiferebant,  quod  solutioni  Kali  acidoque  acetico 
non  magis,  quam  tela  conjunctiva,  resistebant,  sed,  praeparatis 
ope  substantiarum  illarum  amplius  tractatis  cauteque  calefactis, 
simul  cum  tela  conjunctiva  evanuerunt.  Deinde,  disquisitione  con- 
tinuata,  apparuit,  non  corpuscula,    sed  tantum  lacunas,   substan- 


1)    1.  c.  pag.  41. 

tiarum  reagentium  vi  in  tela  conjunctiva  exortas,  adesse.  Nam- 
que,  si  ejusmodi  praeparatum  per  longius  tempus  solutione  Kali 
tractatum  inde  aqua  ablueris,  tum  acidum  aceticum  adhibueris  et 
sic  substantiis  illis  alternatim  usus  fueris,  qua  in  re  aptum  est 
semper  unam  eandemque  lacunam  spectare  ac  persequi,  saepe 
occasio  offertur  observandi,  quo  modo,  si,  substantia  reagenti 
recens  addita,  motio  ac  mutatio  provocata  fuerit,  gutta  limitibus 
inclusa,  postquam  interdum  in  duas  divisa  est  guttulas,  corpu- 
sculum  opinatum  permeet  atque  e  conspectu  abeat.  Quare  omni 
dubitatione  eximitur,  nobis  non  corpuscula,  sed  lacunas  obversari. 
Praeterea  verae  fibrae  non  observantur. 

Praeter  rationes  modo  expositas  in  superioribus  corii  Sca- 
phirhynchi  stratis  hic  illic  satis  exigua  pigmenti  ex  nigro  fusci 
copia  reperitur.  Quod  Leydig  in  Polypteri  corio  etiamtum  intra 
cellulas  vel  in  telae  conjunctivae  corpuscula  inclusum  vidit.  Equi- 
dem  extremas  cellularum  lineas  jam  discernere  nequii,  sed  pi- 
gmentum  semper,  acervulis  irregularibus,  inter  fasciculos  inspersum 
animadverti.  Corio  inferioris  faciei  cranii  plus,  quam  trunci  corio, 
pigmenti  inest,  cellulis  tamen  ne  hic  quidem  conspicuis. 

Papillae  in  Scaphirhynchi  cute  deprehendi  non  possunt,  nec 
nisi  in  cirrhis  labiisque  occurrere  videntur.  Cirrhi  structura  sunt 
peculiari,  nam  extrinsecus  eadem  cute,  quae  in  aliis  capitis  par- 
tibus  occurrit,  obtecti  intus  truncum  striatum  ostendunt,  qui  in 
segmentis  transversis  fibrarum  ipsum  constituentium  persectorum 
lineamenta  rotunda  offert.  Qui  truncus  quum  acido  acetico  et 
solutioni  Kali  resistat,  quumque  fibrae  aliqua  latitudine  sint,  statui 
posse  videtur,  fibras  elasticas  esse;  inter  eas  multae  fibrae  nerveae 
cognoscnntur.  Eandem  hanc  structuram  papillares  cirrhorum 
appendices  praebent,  nec  non  octo  lobuli  labiorum  carnosi,  verru- 
cosi,  in  margine  suo  fimbriati,  quorum  duo  in  angulis  oris,  quat- 
tuor  in  labio  superiore,  duo,  iique  maximi,  in  internis  labii  in- 
ferioris,  parte  media  divisi,  finibus  positi  sunt. 

De  epidermide,    pauca  sunt,  quae  afferam.     In  pisce  jam 

diu  in  spiritu  vini  asservato  nullas  cellulas  epidermidis  cognoscere, 
nedum  discrimina  inter  cellulas  mucosas  verasque  epidermidis 
cellulas,  quae  Leydig  *)  et  descripsit  et  delineavit,  constituere 
licuit.  Raro  tantum  catervae  incolumium  nucleorum  cellularum 
ea,  quae  telis  epidermidis  propria  est,  dispositione  reperiri 
potuerunt. 

Jam  ad  osseas  cutis  partes  Staphirhynchi,  ad  squamas,  cer- 
tius  contemplandasr  transeamus. 

H.    JDe  squamis. 

Quae  quamvis  oculo  inermi  digitoque  contrectanti,  quod  ad 
formam  indolemque  superficiei  attinet,  diversae  appareant,  tamen, 
si  subtiliores  structurae  rationes  spectemus,  tantam  offerunt  con- 
gruentiam,  ut,  lectorem  ad  commentationem  Heckelianam  saepius 
jam  commemoratam  relegans,  diversitatum  externarum,  quas  dixi, 
respectum  non  habendum  censeam. 

Summae  Scaphirhynchi  sqnamae  tenui  cutis  strato  ex  toto 
tectae  cernuntur,  quod,  nihil  corii  in  squamas  positi  structurae, 
quam  descripsimus ,  ostendens,  solummodo  incerta  telae  alicujus 
rudimenta  offert.  Nihilosecius  tamen  hoc  stratum  non,  uti  Ley- 
dig2)  de  Polypteri  squamis  statuit,  pro  sola  epidermide,  quae 
telas  osseas  directe  tegat,  habendum  videtur,  quoniam,  hoc  si  ita 
se  habeat,  intelligi  nequit,  quo  modo  hoc  stratum  cellulosum  nu- 
triatur  et  reproducatur.  Qua  de  re  verisimile  videtur,  etiam  stra- 
tum  corii,  quale  et  Reissner3)  in  Lepidostei  et  Polypteri  squa- 
mis  statuit,  adesse,  quod  tamen,  piscibus  diu  in  spiritu  vini  ser- 
vatis,  jam  inveniri  nequeat.  Etiam  cellularum  pigmentum  conti- 
nentium  hoc  in  strato  frequentia  atque  forma  polygonia,  id  pro 
corio  putandum  esse,  coarguunt.  In  caudae  squamis,  quae,  ex 
parte  magna  altera  alteram  marginibus  tegentes,  eam  ita  obtegunt, 


1)  1.  c.  pag.  43.    Tab.  III.    Fig.  17. 

2)  1.  c.  pag.  44. 

3)  1.  c.  pag.  258. 

ut  non,  sicuti  in  ceteris  corporis  partibus,  parvi  cutis  limbi  inter 
singulas  squamas  interjecti  maneant,  ejusmodi  indumentum  repe- 
riri  nequit.     Sub  iisdem  tantum  exiguum  corii  stratum  invenitur. 

Squamae,  cute  detracta,  si  oculo  inermi  inspicias,  quandam 
laevitatem  ostendunt,  quae  tamen  spendorem,  quo  Lepidostei  et 
Polypteri  squamae  excellunt,  non  aequiparat.  Si  earum  superti- 
ciem  in  lamellis  terendo  ad  cotem  satis  pellucidis  factis  ope  mi- 
croscopii  consideres,  praeter  multas  prominentias  nunc  majores 
nunc  minores,  hamulis  similes,  in  quibusdam  squamarum  seriebus 
obvias,  in  quibus  illae  jam  oculo  non  armato  deprehendi  possunt, 
ac  praeter  multas  cellulas  pigmentum  continentes,  passim  per  su- 
perflciem  dispersas,  imprimis  corpusculorum  ossium,  cum  multis 
ramificationibus  e  profundo  perlucentium,  multitudo  in  conspectum 
venit.  Porro  in  squamarum  superflcie  lineae  decursum  irregula- 
rem  ineuntes,  saepe  inter  se  decussatae,  aniniadvertuntur,  quas 
Leydig  in  Polypteri  squamis  sulcorum  nomine  dixit,  Reissner1) 
fissuras  existimavit  et  nominavit.  Denique  hic  illic  lineae  cir- 
culares  cernuntur,  quarum  pars  in  superficie,  pars  sub  ea  po- 
sita  videtur. 

Quodsi  cum  modo  dictis  lamellarum  e  squamarum  crassitie 
desumptarum  atque  deterendo  extenuatarum  imagines  compara- 
mus,  omnium  primum  strata  regularia  ac  manifesta  in  oculos  in- 
currunt,  quorum  dispositio  in  universum  eadem  est,  quae  in  Le- 
pidosteo  2).  Quae  strata  decursum  tenent  squamarum  superficiei 
satis  parallelum,  atque  in  marginibus  arcuatim  alterum  in  alte- 
rum  transeunt,  ergo  quodammodo  ratione  coricentrica  alterum 
alteri  sunt  superimposita.  Ubi  squamae,  id  quod  in  serie  dorsali 
duabusque  lateralibus  evenit,  in  parte  media  assurgentes  cristam 
efformant,  ibi  strata  concentrica  sinus  respondentes  efficiunt. 
Fundamentalis  horum  stratorum  substantia  massa  est  decolor,  ho- 
mogenea.    Corpuscula  ossium  plerumque  cavum  centrale  amplum, 


1)  1.  c.  pag.  257. 

2)  Reissner  1.  c.  pag.  263. 

in  quo  saepe  nucleus,  qui  vocatur,  cognosci  potest,  processus- 
que  longos  tenuesque,  qui  plerumque  ex  strato  altero  non  solent 
in  alterum  transire,  ostendunt.  Posita  sunt  in  stratis  tali  modo, 
ut  in  lamellis  perpendicularibus  terendo  pellucidis  factis  cavi  cen- 
tralis  axis  longitudinalis  situ  sit  lineis  stratum  limitantibus  par- 
allelo.  Quae  rationes  ad  superflciem  usque  aequabiles  manent. 
Qua  re  stratum  adamantinum,  quod  vocant,  uti  in  Lepidosteo  et 
Polyptero  occurrit,  in  Scaphirhyncho  statui  nequit.  Lineae  circu- 
lares,  quarum  in  describenda  superflcie  mentionem  fecimus,  in 
segmentis  ad  perpendiculum  factis  imaginibus  semilunaribus  re- 
spondent,  quae,  nunc  in  superficie  nunc  paullo  profundius  sitae, 
semper  tamen  in  solis  stratis  superioribus,  nunquam  vero  usque 
ad  mediam  diametrum  transversam  inveniuntur.  Reissner1)  in 
Lepidosteo,  in  quo  omnino  similes  deprehenduntur  rationes,  lineas 
semilunares  cum  canaliculis  squamas  ex  parte  trajicientibus  co- 
haerere  vidit,  easque  pro  limitibus  ostiorum  dilatatorum  cana- 
lium  istorum  habet*  lineas  senrilunares  sub  superficie  obvias  pro 
obliteratis  ejusmodi  ostiis  putat.  In  Scaphirhynchi  squamis  ca- 
naliculi  tales  non  exstant,  quam  ob  rem  in  hoc  piscium  genere 
lineae  istae  alio  modo  interpretandae  sunt.  Sat  raro  in  lamellis 
terendo  attenuatis  canaliculorum  Ilaversianorum  lumina  apparent, 
nec  lineae  circulares,  quae  illa  in  aliis  ossibns  cingere  solent, 
plane  cognosci  possunt;  unde  elucet,  Scaphirhynchi,  uti  Lepi- 
dostei,  squamas  paucis  vasis  sanguiferis  instructas  esse,  qua  re 
diversae  sunt  a  Polypteri  squamis  creberrimis  vasis  sanguiferis 
praeditis. 

Denique  in  Scaphirhynchi  squamis  canalium  tenuissimorum, 
qui  alter  proxime  alterum  decurrunt,  copia  haud  exigua  reperitur. 
Quorum  decursus  quamquam  plerumque  directionem  horizontalem 
sequitur,  tamen  saepius  etiam,  angulis  vel  rectis  vel  acutis,  strata 
trajiciunt,  atque,  convenienter  ad  stratorum  limites,  intcrrupti  ap- 


1)    1.  c.  pag.  259. 

parent.  Ad  inferiorem  squamarum  faciem  versus  canaliculi  omni- 
no  similes,  ad  perpendiculum  adscendentes,  et  strata  horizontalia, 
angulis  rectis,  permeantes,  occurrunt.  De  quorum  canaliculonim 
indole  Reissner  his  verbis  utitur:  „Was  nun  die  Deutung  dieser 
Kanalchen  anbetrifft,  so  hatte  ich  mich  iiberzeugt,  dass  sie  von 
dem  Bindegewebe  oder  dem  Faserknorpel,  aus  dessen  Verkndche- 
rung  die  Schuppen  hervorgegangen,  iibrig  geblieben  sind,  und 
also  auch  an  den  vdllig  in  Knochen  umgewandelten  noch  Auf- 
schluss  iiber  die  normale  Schichtung  und  Streifenrichtung  des 
urspriinglichen  Gewebes  geben,  wahrend  die  friiher  besprochene 
Schichtung  der  Grundsubstanz  blos  den  Ausdruck  fiir  die  allma- 
lige  Ablagerung  der  erdigen  Bestandtheile  zu  liefern  scheint !)." 

Postremo,  quaenam  ratio  Scaphirhynchi  squamis  cum  propriis 
Ganoideorum  squamis  intercedat,  paucis  ac  breviter  contemple- 
mur.  Agassiz,  his  verbis  prolatis :  „Le  caractere  essentiel  des 
Ganoides  est  tire  de  leurs  ecailles,  qui  sont  toujours  formees  de 
deux  substances  differentes  et  bien  distinctes,  savoir  de  lames 
osseuses  superposees  comme  celle  de  toutes  les  ecailles  des  pois- 
sons  ordinaires,  et  d'email  qui  recouvre  la  partie  de  1'ecaille  qui  est 
visible  a  1'exterieur.  La  forme  des  ecailles  est  generalement  rhom- 
boidale ;  cependant  il  existe  de  nombreuses  variations  dans  leur 
disposition  etc."2),  hoc  praecipuum  squamarum  Ganoideorum 
signum  esse  judicat,  quod  e  duabus  substantiis  diversis,  quas 
facile  distinguere  liceat,  nimirum  e  parte  adamantina  alteraque 
ossea,  consistant.  Itaque  Scaphirhynchi  squamae,  in  quibus  par- 
tem  adamantinam  deesse  supra  vidimus,  inter  Ganoideorum  squa- 
mas  non  referendae  fuerint,  atque,  quum  squamae  notam  Ganoi- 
deorum  praecipuam  praebeant,  piscis,  de  quo  agitur,  non  videatur 
inter  Ganoideos  reponendus  esse. 

Verumtamen,  quum  disquisitio  ab  Joanne  Mueller  instituta, 
uti  jam  hujus  capitis   initio   memoravimus,    ostenderit,   praeter 


1)  1.  c.  pag.  266  et  seq. 

2)  Recherches  sur  les  poissons  fossiles.    Tom  II,  pag.  10. 

squamas  etiam  alia  quaedam  signa  communia  in  formatione  in- 
terna  posita  pro  gravissimis  Ganoideorum  notis  habenda  esse, 
quumque  haec  Scaphirhynchus  quoque  sibi  vindicet,  ei  inter 
Ganoideos  jure  ac  merito  assignatus  est  locus.  Hinc  autem  sequi- 
tur,  partem  adamantinam,  quippe  quae  in  quorundam  Ganoideorum 
squamis  desideretur,  notam  squamarum  horum  piscium  necessa- 
riam  non  esse.  A  parte  adamantina  si  discedamus,  ceterum  Sca- 
phirhynchi  squamae  tum  forma  rhomboidali  tum  eo,  quod  seriebus 
obliquis  dispositae  sunt,  quarum  tamen  membra  singula  inter  se' 
non  conjunguntur  processibus,  quos  vocant,  glenoidalibus,  etiamsi 
caudae  squamae  marginibus  inter  se  tegunt,  Gauoideorum  squamis\ 
respondent.  Quod  ad  hanc  squamarum  in  series  obliquas  dispo- 
sitionem  attinet,  quam  J.  Mueller  J)  et  Agassiz  Ganoideorum 
peculiarem  esse  contendunt,  eadem  in  Teleosteis  quoque  observa- 
tur ;  contra  ea  autem  illorum  squamae  eo  differunt,  quod  ubique 
cum  corio  conjunctae  sunt,  dum  Teleosteorum  squamae  tantum  in 
parte  postica  cum  sua  vagina  cohaerent. 


II.     Dc  musculis 


o. 


yuamvis  huic  commentationi,  uti  in  praefatione  jam  diximus, 
non  is  propositus  sit  flnis,  ut  sceletus  speciatim  consideretur, 
tamen  necessarium  esse  existimo,  de  sceleti  partibus  hoc  loco  ea 
praemitti,  quae  ad  musculorum  distributione  atque  dispositionem 
intelligendam  exposcantur.  Quod  ad  cranium  spectat,  hunc  in 
flnem  partium  ad  sceletum  visceralem  sensu  latissimo  dictum  per- 
tinentium  descriptio  proferenda  videtur,  quoniam  solae  hae  partes 
nexu  arctiore  cum  musculis  continentur.  Qua  in  re  jam  ab  ipso 
initio  admoneamus  oportet,  magnam  inter  Accipenserem  et  Scaphi- 
rhynchum  similitudinem  cognosci  posse. 


2)    1.  c.  pag.  118. 

Arcuum  visceralium  systema  in  Scaphirhynchi  cranio,  pariter 
atque  in  Accipenseris ,    si  a  parte  inferiore  sursum  progrediaris , 
ab  ossibus  pharyngeis  inferioribus  initium  capit,   quae  in  animali 
adulto  nullis  branchiis  instructa  sunt,  ceterum  tamen  convenienter 
ad  branchiarum  arcus  jam  sequentes,  qui  utrimque  quattuor  sunt 
numero,  constructa  atque  affixa  cernuntur.    Omnes  arcus  quinque 
sursum  versus  ad  cranii  basin  articulationibus  affixi  sunt,    atque 
infra,  pariter  mobiles,  copulae  communi  se  adjungunt,  quae  fau- 
cium  fundum  fulcrumque  constituit.    Duo  arcus  viscerales  primi, 
nempe  ossis  hyoidei  et  maxillarum  inferiorum,    suspensorio  com- 
muni,   e  duabus  partibus  composito,    cum  cranio  sunt  conjuncti. 
Suprema  hujus  suspensorii  pars,  quae,  auctore  Stannio,  os  tem- 
porale  est,   sursum  cum  osse  frontali  posteriore,    quod  vocatur, 
articulatione  juncta  est,  deorsum  vero  massa  ligamentosa  cum  partis 
secundae  fine  superiore  posteriore  (osse  symplectico),    cujus  fini 
anteriori    maxillarum   apparatus   affixus  est,    cohaeret ').    Arcus 
hyoideus  utrimque  partibus  tribus,  quae  ligamentis,  ita  ut  moveri 
queant,  coajunctae  sunt,  consistit,  nempe  cartilagine  parva,  fere 
quadrata,    quae  hunc  arcum  cum  communi  arcuum  branchialium 
copula  jungit,  corpore  ossis  hyoidei  magno,  plane  cylindraceo,  ac 
denique  cartilaginis  frustiuV  altero  aeque  parvo,  quod  cum  ossis 
symplectici  fine  posteriore  inferiore  cohaeret.  Rostrum  deplanatum, 
palae  formam  referens,  infra  omnino  planum,  in  parte  media  pro- 
minentia  ossea  non  ita  magna,   circiter   pollicem  dimidium   lata, 
nempe  vomere,  secundum  longitudiuem  divisum  est.    Quod  septum 
partem  posteriorem  versus  in  basi  cranii  continuatam  os  sphenoi- 
deum  basilare  format.    Ante  os,   quod  protrudi  potest,    rostrum 
excisuram  semiluuarem  format,  quae  ad  partem  externam  in  pro- 
cessum  acutum  unco  similem  excurrit.   Inter  hanc  excisuram  arcui 
similem  et  maxillae  superioris  apparatum  utrimque,    cum  priore 


1)  Cf.  Handbucli  der  Zootomie  von  v.  Siebold  und  Stannius.  Thl.  2. 
pag.  51  et  52  et  Joh.  Miiller:  Cf.  Anat.  der  Myxinoiden.  Thl.  I.  Abhandlungen 
der  Kbnigl.  Acad.  d.  Wissensch.  zu  Berlin  aus  dem  J.  1834.    Berlin  1836. 

concretum,  cartilaginis  frustum  minus,  arcus  in  modum  formatum, 
positum  est,  quod  cum  rostri  arcu  extremo  sulcum  satis  profun- 
dum  arcuatum  efficit.  Fornix  cavi  oris  laminam  conformat  e 
tribus  partibus  compositam,  nimirum  duabus  laminis  anticis  et 
plano  triangulo  cartilagineo,  ad  partem  posticam  libere  in  angu- 
lum  exeunte,  margine  anteriori  autem  laminis  illis  se  adjungente. 
Maxilla  superior1),  quo  nomine  brevitatis  causa  duarum  lamina- 
rum  anteriorem  appello,  fornicem  arcuatum,  sursum  convexum, 
efformat,  et  partem  externam  versus  utrimque  lacunam  triangu- 
larem  oslendit,  per  quam  musculus  constrictor  oris  tendit.  Maxilla 
inferior  duabus  consistit  prominentiis  osseis  leviter  incurvatis, 
quae  parte  media  inter  se  massa  ligamentosa  conjunctae  sunt. 

Apparatus  operculi  tribus  consistit  partibus,  nempe  operculo 
proprie  sic  dicto,  quod  sursum  cute  externa  et  musculo  suo  leva- 
tore  fornici  cranii  affixum  est,  et  duabus*  lamellis  cartilagineis 
parvis,  paene  fusiformibus,  quae,  cum  inferiore  ejus  margine 
firmiter  coalitae,  pro  suboperculis  haberi  possunt.  Ligamento 
modice  adstricto  et  haec  subopercula  et  operculum  cum  osse  sym- 
plectico  et  postea  cum  maxilla  inferiore  conjuncta  sunt ;  quod 
ligamentum  Stannius  in  Accipensere  interoperculum  vocat.  — 
Deorsnm  versus  utriusque  lateris  apparatus  operculi  membrana 
carnosa  jungitur,  quae  scutis  claviculam  tegentibus  affixa  est. 
Scaphirhynchi  claviculae  inter  se  non  conjunguntur  in  corporis 
linea  media  ventrali,  duasque  in  laminas  divisae  canalem  parte 
postica  apertum  conformant,  in  quem  pars  musculorum  pinnarum 
emittitur.  Extrinsecus  scutis  duobus  magnis  altero  juxta  alterum 
sitis  tectae  apparent,  quae  prorsum  ad  branchiarum  aperturam 
versus  utrimque  admodum  excisa  sunt,   et  ad  partem  posticam 


1)  Hoc  loco  id  agere  non  possumus,  ut,  anatomiae  comparatae  respectu 
habito  ,  perquiramus ,  quot  ossa  et  quaenam  in  formandis  his  laminis  partem  ha- 
beant,  sed  id  tantum  spectamus,  ut  earum  formam  describamus ,  qua  de  re,  no- 
mine  maxillae  superioris  usus,  ncgare  nolim,  alia  quoque  ossa,  ut  pterygoidea, 
palatina  etc,  ad  fornicem  caviovis  constituendum  aliquid  conferre.  Cf.  Miiller: 
Myxinoiden.     Thl.  I,  pag.  210;  Stannius  1.  c.  pag.  250. 


19 

utrumque  per  se  in  ovi  formam  rotunda  cernuntur.    Quibus  prae- 
missis,  jam  ad  musculos  contemplandos  transeamus. 

I,    Jflusculi  capitis 

1)    in  inferiore  cranii  faeie  decnrrentes. 

a)     Slratum  superficiale.     (Tab.  I.) 

Cute  externa  inde  a  maxillae  inferioris  margine  usque  ad 
branchiarum  flssuram  ablata,  ad  stratum  pervenimus  ex  his  mu- 
sculis  compositum. 

1.  Musculus  adductor  operculorum  (Tab.  I,  fig.  1  a,  a)  latus 
est,  atque  inter  duas  membranae  opercula  conjungentis  laminas 
per  totam  earum  extensionem  immersus.  Partim  ex  ossibus  sub- 
opercularibus,  partim  ex  inferiori  operculorum  facie,  convenienter 
ad  ortum  arcuatum  branchiae  operculi,  oritur,  fibris  convergenti- 
bus  pergit  ad  lineam  capitis  mediam,  ibique  cohaesit  cum  eodem 
musculo  alterius  lateris  aut  ab  eo  tantum  imperfecte  separatur.  De- 
stinatus  est  duobus  operculis  propius  inter  se  admovendis,  eoque 
branchiae  fissurae,  si  ea  dilatata  fuit,  coarctandae. 

2.  Musculus  porrigens  oris  (Fig.  I,  b,  b),  et  juxta  et  ante 
musculum  priorem  positns,  mediaque  in  parte  ab  illo  omnino  non 
separatus,  semicirculi  instar  os  circumdat,  telaque  cellulosa  laxa 
ad  ossis  hyoidei  corpus  affixus  supra  id  extenditur,  et,  tendine 
in  fila  complura  divisa,  ad  rostri  excisuras  arcuatas,  ab  earum 
parte  media  paullulum  exteriora  versus,  inseritur.  Is  muscnlus 
ori  porrigendo  inservit,  nec  non  in  claudenda  branchiae  fissura 
partem  habet. 

3.  Musculus  depressor  maxillae  inferioris  (Fig.  I,  c),  funiculo 
similis,  tantum  ex  parte  ad  stratum  superficiale  pertinet.  A  fine 
inferiore  tertii  arcus  branchialis  initio  capto,  a  parte  postica  et 
inferiore  ad  anticam  et  ad  superficiem  decurrens,  cum  respon- 
dente  lateris  aiterius  musculo  in  funicuium  unum  conjungitur,  ita 

ut  duorumlaterum  musculi  truncum  arteriosum,  arcuum  branclualium 
copulae  impositum,  inter  se  accipiant.  Jam  musculi  unum  in  funi- 
culuni  juncti  ab  anteriore  musculi  porrigentis  oris  margine  ad 
stratum  superficiale  pertiuent,  ac  denuo  inter  se  discedunt,  ita 
ut  X  literae  formam  referant,  et  inferioribus  maxillarum  inferio- 
rum  finibus  inseruntur. 

4.  Teneri  musculorum  fasciculi  (Fig.  I,  e,  e),  a  maxilla  in- 
feriore  orti,  in  membraoam,  qua  cavi  oris  fundus  constituitur, 
abeunt.  Illi  lianc  membranam  corrugant  et  pro  diversa  maxillae 
inferioris  positione  aut  ad  os  claudendum  aut  ad  magis  aperien- 
dum  valent. 

Si  a  superiore  oris  margine  usque  ad  arcuatam  rostri  exci- 
suram  partes  sejunxeris,  statim  obvii  sunt 

5.  Musculi  levatores  maxillae  inferioris  (Fig.  2,  a  et  Fig. 
1,  d),  qui,  satis  crassi,  utrimque  singuli,  convexam  maxillae  su- 
perioris  faciem  superiorem,  unde  proficiscuntur,  obtegunt.  Per 
lacunam  triangularem,  de  qua  diximus,  porrecti  externis  maxilla- 
rum  inferiorum  finibus  proxime  articulationem  inseruntur.  Qui 
musculi,  quum  maxillis  inferioribus  ad  superiores  trahendis  de- 
stinati  sint,  proprie  ori  claudendo  inserviunt. 

bj     Stratum  profundum.     (Tab.  II,   Fig.  I.) 

Hoc  stratum  ut  in  conspectum  detur,  duobus  musculis  primis 
stratoque  modo  descripto  et  lamina  profunda  cutis  inter  opercula 
extensae  ablatis,  etiam  duo  scuta  claviculam  tegentia  amovenda 
sunt,  quo  facto,  in  cavum  branchiarum  pervenitur.  Inter  has, 
copulam  communem  tegens,  primus  utrimque  apparet 

1.  Musculus  retractor  ossis  hyoidei  et  arcuum  branchialium 
(Tab.  II,  Fig.  1,  a),  qui  utrimque  ab  interna  facie  laminae  poste- 
rioris  claviculae  oritur.  Circa  longitudinem  mediam  duorum  late- 
runi  musculi  propius  inter  se  accedunt,  ac  nonnullos  fasciculos 
inter  se  permutarc  videntur,  quo  facto,  partem  anteriorem  versus 
denuo  magis  inter  se  discedunt,  relicla  lacuna,  per  quam  muscu- 

lus  depressor  maxillae  inferioris  (Tab.  II,  Fig.  1,  b)  et  iitrinique 
arteria  branchialis  e  profundo  progreditur,  quae,  museulum  com- 
plexa,  in  branchiam  primam  se  confert.  Musculus  in  tres  tendi- 
nes  breves  planasque  exit,  quarum  una  ei  parti  arcus  ossis 
hyoidei,  quae  copulae  proxima  est,  altera  primi  arcus  branchialis, 
tertia  secundi  flni  inferiori  inseritur.  Quum  insertio  ad  clavicu- 
lam  pro  puncto  fixo  habenda  sit,  musculi  actio  in  eo  constat,  ut 
os  hyoideum  duosque  primos  arcus  branchiales,  eo  autem  et  co- 
pulam  et  totum  branchiarum  apparatum  retrahat. 
Et  hoc  musculo  et  fascia  ei  subjecta  tectus  est 

2.  Musculus  retractor  apparatus  branchialis,  qui,  brevis 
planusque,  utrimque  ab  interna  inferiore  facie  laminae  anterioris 
claviculae  exoritur,  atque  margini  inferiori  copulae  finisque  infe- 
rioris  utriusque  ossis  pharyngei  inferioris  inseritur.  Is  musculi 
prioris  actionem  adjuvat. 

Membranam  mucosam  si  ab  interno  inferiore  arcuum  bran- 
chialium  fine  disjungas,  musculi  complures  in  conspectum  ve- 
niunt,  nimirum 

3.  Mm.  abductores  branchiarum  inferiores,  quorum  singuli 
ad  singulos  pertinent  arcus  br.  M.  abductor  branchiae  primae  ex 
interno  posteriore  corporis  ossis  hyoidei  fine  proficiscitur,  atque 
margini  anteriori  trientis  inferioris  arcus  branchialis  inseritur. 
Trium  arcuum  subsequentium  musculi  abductores  parallelum  primo 
decursum  ineunt,  eorumque  insertionibus  cum  respondentibus  ar- 
cubus  branchialibus  eadem,  quae  in  musculo  primo,  ratio  inter- 
cedit,  eo  tamen  observato  discrimine,  quod  non  ab  osse  hyoi- 
deo,  sed  a  copula  proxime  arcus  respondentis  articulationem 
proficiscuntur.  Juxta  unumquemque  musculum  et  pone  arteria 
branchialis  decurrit.  Horum  musculorum  actio  simul  cum  altera 
musculorum  serie  postea  describenda  in  eo  consistit,  ut  singuli 
arcus  branchiales  a  copula  partem  exteriorem  atque  anteriorem 
versus  moveantur. 

2)  Mncculi  in  cranii  facie  iaterali  obvii.    (Tab.  II,  Fig.  2.) 

Si  cutem  externain,  operculuni  et  scuta  ossea  fornicis  cranii 
illud  limitantia  ex  parte  tegentem  eoque  inter  se  conjungentem, 
sejunxeris,  statim  obvius  fit 

1.  M.  levator  operculi  (Fig.  2,  e),  stratum  musculosum 
latum  ac  tenue.  Ad  cujus  originem  ut  perveniatur,  cranii  scuta 
ossea,  cavum  branchiale  desuper  obtegentia,  inde  a  margine  ex- 
terno  ex  parte  auferenda  sunt,  quo  facto,  m.  levatorem  operculi 
ab  ossis  parietalis,  quod  dicitur,  facie  inferiore  posteriore  utrim- 
que  proficisci  cognoscitur.  Per  aliquod  spatium  sub  cranii  for- 
nice  porrectus  parti  maximae  marginis  operculi  superioris  interni 
inseritur.  Is  musculus  operculum  sursum  attollit,  simulque  ejus 
marginem  inferiorem  ad  partem  externam  versus  movet,  superio- 
rem  ad  cranii  fornicem  attrahens. 

Ad  disquirendum  stratum  profundius  musculorum  in  cranii 
facie  laterali  sitorum  operculum  musculo  suo  levatori  adhaerens 
aut  ad  cranium  reclinetur  aut  totum  auferatur  oportet.  Amolo 
adipe,  cujus  praesertim  ante  semilunarem  rostri  excisuram  magna 
est  copia,  et  portione  inferiore  partis  superioris  suspensorii  de- 
nudata,  hi  musculi  in  conspectum  dantur. 

2.  M.  protrahens  suspensorii  (Fig.  2,  b),  crassus  magnus- 
que,  ab  anteriore  margine  partis  superioris  suspensorii  oblique 
sursum  et  prorsum  ad  fornicem  cranii  adscendit.  Ab  inferiore 
facie  ossis  frontalis  anterioris  initio  capto,  margini  anteriori  partis 
superioris  suspensorii  inseritnr.  Qui  musculus  suspensorium  pror- 
sum  trahit,  vimque  musculi  porrigentis  oris  adjuvat,  quoniam,  his 
partibus  intime  junctis,  suspensorio  prorsum  tracto,  simul  os  por- 
rigi  necesse  est. 

3.  M.  retrahens  suspensorii  (Fig.  2,  c)  a  margine  postico 
partis  superioris  suspensorii,  ac  secundum  eum  marginem  oblique 
retrorsum  ad  cranii  fornicem  tendit.  Juxta  m.  levatorem  operculi 
in  ossis  parietalis  facie  inferiore  anteriore  utrimque  exoritur, 
atque,  musculo  priori  oppositus,  postico  margini  partis  superioris 

suspensorii  inseritur.  Musculus,  prioris  antagonista,  enm  effectum 
exhibet,  ut  suspensorium  eoque  os  porrectum  retrorsum  trahat. 
Duo  musculi  modo  descripti  si  uno  eodemque  tempore  agunt, 
suspensorium  cranii  fornici  apprimitur. 

4.  Mm.  abductores  arcuum  branchialium  superiores  (Fig.  2,  d) 
singuli  ad  singulos  arcus  branchiales  pertinent.  Initium  capiunt 
a  cranii  basi  juxta  arcuum  ipsorum  articulationem,  et  quidem  primi 
arcus  branchialis  m.  abductor  eo,  queni  modo  descripsimus,  mu" 
sculo  ex  parte  tectus,  atque  secundum  marginem  externum  trientis 
supremi  arcuum  branchialium  inseruntur.  Hi  musculi  simul  cum 
abductoribus  inferioribus  arcus  branchiales  ad  exteriora  trahunt. 

3)    Ocnlornm  muscnli. 

Ut  musculi  bulbum  oculi  moventes  sub  adspectum  cadant, 
orbitam  a  parte  postica,  ab  arcuata  rostri  excisura  exorsus,  ape- 
rias,  oreque  retrorsum  tracto,  largam  telam  cellulosam  adiposam 
usque  ad  basin  cranii  et  ad  prominens  os  sphenoideum  basilare 
removeas  oportet.  Inde  quinque  oculi  musculos,  nempe  quattuor 
rectos  et  obliquum  inferiorem,  adesse  primum  cognoscas.  Quo- 
rum  ultimus  ab  osse  sphenoideo  basilari  proxime  foramen  opticum, 
per  quod  nervus  opticus  ex  cranii  cavo  progreditur,  originem 
capit,  quattuor  recti  ab  osse  eodem,  attamen  aliquot  lineis  infe- 
rius,  initium  habet.  Musculus  ohliquus  superior  superne  ex  an- 
teriore  parte  parietis  interni  orbitae  exortus  superiori  hulbi  am- 
hitui  inseritur.     Trochlea  ad  eum  pertinens  reperiri  nequiit. 

Ergo  Scaphirhynchus  sex  oculi  musculis  solitis  instructus  est. 

II.    Jflusculi, 
qni  ad  corporis  truncnm  formandnm  conferunt. 

Cute  a  trunco  sejuncta,  ut  hujus  musculorum  distributionem 
atque  dispositionem  discas,  omnium  primum  dorsum  strato  mu- 
sculari  tum  maximo  tum  crassissimo  instructum  esse  cernas;  in 
lateribus  ejus  crassitudo  admodum  deminuta  est,  atque  ad  partem 
inferiorem  tenue  apparet  stratum,    quod   quum  deorsum  versus 

omnino  evanescat,  inter  duorum  laternm  musculos  fere  per  spa- 
tium  pollicem  transversum  adaequans   cutis  ac  peritoneum  nullo 
strato  musculari  interposito   disjuncta"  sunt.     Quod  spatium  mu- 
sculorum  expers  paullatim  angustius  exsistit,  quoad  denique  prope 
anum  utriusque  lateris  strata  muscularia  inter   se  jungantur,    ita 
ut  cauda  tota  circumdata  sit  musculis.     Utrimque  massa  muscu- 
laris,  quam  musculum  lateralem  nominant,  secundum  longitudinem, 
id  quod  jam  extrinsecus  plane  cernitur,   stria  e  tela  conjunctiva 
formata  per  totam  trunci  longitudinem  decurrente,  in  qua  nervus 
lateralis  porrigitur,  in  duas  partes  divisa  est.     Quae  sunt  musculi 
lateralis   pars  dorsalis  et  pars  ventralis,    quarum  posterior,   etsi 
minus  distincte,  margine  septi  massam  muscularem  trajicientis  in 
portionem  ventralem  superiorem   et  inferiorem   dividitur.     Porro 
pars  dorsalis  a  ventrali  jam  extrinsecus  diverso  striarum  tendinea- 
rum  decursu  discrepat,    quae   striae  septorum   aponeuroticorum 
musculum    lateralem   trajicientium  eumque   in  singula    segmenta 
transyersalia   disparantium    dispositionem    ac  decursum  indicant. 
Si,   a  summo  dorso  orsus,    talis  striae  transversae  decursum  se- 
quaris,    eam  utrimque   ab   ortu  suo  primum   oblique  retrorsum 
tendere,  tum  prorsum  reflexam  angulum  magis   minusve  acutum 
anteriora  versus  apertum  efformare,   ac  denuo  retrorsum  versam 
angulum  alterum    posteriora  versus    apertum  efflcere,    tum  per 
striam  longitudinalem  e  tela  conjunctiva  compositam  porrigi,  per 
aliquod  spatium  oblique  retrorsum  conversam  descendere,   et  de- 
nique,    angulum  ultimum  ad  anteriora    apertum    conformantem , 
oblique  prorsum   introrsumque   porrectam  finem    capere   cernas. 
Quem  decursum  angulosum   si  duabus  musculi  lateralis  partibus 
distribuas,  duos  angulos  supremos  ad  partem  dorsalem  pertinere, 
striae  partem  oblique  retrorsum  porrectam  ad  superiorem  portio- 
nem  ventralem  referri,  et  portionem  inferiorem  denique  linea  de- 
cursum  obliquum  ineunte,  cum  striae  parte  modo  dicta  angulum 
etformantc,  trajici  apparet.    In  capitis  vicinia   anguli  isti  amplis- 
simi  sunt,  speciemque  magis  minusve  arcuatam  praebent,  retror- 

sum  vero  ad  caudam  versus  magis  magisque  acuti  exsistunt,  ita 
ut  denique  prope  pinuam  caudalem  singulae  unius  septi  partes, 
quae  prorsum  angulis  amplioribus  discerni  potuerant,  jam  fere 
omnes  parallelae  videantur.  In  universum  septa  eodem  modo  in 
parte  dorsali  m.  lateralis  se  habent,  quam  in  ejus  parte  ventrali, 
in  qua  tamen  nunquam  arcus  formantur,  sed  anguli  solum  ad 
caput  majores,  ad  caudam  minores  exstant.  Ulteriore  septorum 
in  profundo  decursu  ac  dispositione,  quae  nunc  nobis  describenda 
sunt,  duae  partes  musculi  lateralis  etiam  manifestius  inter  se 
differunt,  quam  ob  rem  aptum  esse  judicamus,  eas  separatim  de- 
scribi. 

aj  Pars  dorsaUs  musculi  lateralis. 
Pars  dorsalis  musculi  lateralis  utrimque  a  postica  cranii 
facie  ad  externam  cristae  occipitalis  partem  initium  capit,  atque 
modo  statim  describendo  cum  columna  vertebrali  cohaerens  secun- 
dum  hanc  ad  pinnae  caudalis  insertionem  porrigitur.  Ut  septo- 
rum  hanc  musculi  partem  trajicientium  decursum  plane  percipias, 
utrimque  juxta  columnam  vertebralem  duas  conorum  cavorum  ab 
apice  ad  basin  dimidiatorum,  alterius  in  alterum  immissorum,  series 
animo  flngas,  quae,  conorum  apicibus  introrsum  versis,  ita  altera 
juxta  alteram  sint  positae,  ut  seriei  cristae  dorsali  proximae  coni 
basin  prorsum,  apicem  retrorsum  et  oblique  introrsum  vertant, 
seriei  remotioris  coni  vice  versa  basi  sua  retrorsum  et  sursum, 
apice  prorsum  et  introrsum  spectent.  Porro,  si  animo  flngas  de 
seriebus  conorum  dimidiatorum  ita  dispositis  a  latere  externo  se- 
cundum  longitudinem  segmentum  auferri,  ortis  sic  duabus  seriebus 
liyperbolarum,  quarum  flnes  inter  se  obversi  alter  in  alterum  trans- 
eant,  imaginem  obtineas,  quae  septorum  partis  dorsalis  musculi 
lateralis  decursui  anguloso  probe  respondeat.  Quam  rationem 
facile  percipere  liceat,  si  duos  conos  e  charta  factos  compluribus 
conis  minoribus,  qui  alter  alteri  immissi  et  alternatim  e  charta 
pannoque  colorato  facti  sint,  impleveris.  Quos  conos,  si  eo,  quo 
diximus,  modo  alterum  juxta  alterum  positos  inter  se  obverteris, 

et  utriiisque  segnientum  abscideris ,  pulchrum  irnaginis  de  parte 
dorsali  musculi  lateralis  supra  propositae  schema,  et  praeclaram 
decursus  ligamentorum  intermuscularium  hujus  partis  iconem  oh- 
tineas.  Haec  septa  partim  ah  chordae  dorsalis  vagina  et  ejus  carti- 
laginibus  partim  a  costis,  quoad  hae  exstant,  proflciscuntur  et, 
quum  altera  oblique  prorsum  ad  superficiem  tendentia  inter  se 
discedant,  massamque  muscularem  directione  obliqua  trajiciant, 
altera  modo  eodem  retrorsum  ad  superficiem  decurrant,  conos 
abscissos,  supra  descriptis  similes,  praebent,  sulcosque  oblique 
introrsum  porrectos,  ex  parte  inter  se  tegentes,  constituunt,  qui, 
musculis  repleti,  in  conorum  serie  cristae  dorsali  proxima  retror- 
sum,  in  remotiore  prorsum  tendunt  '). 

In  Scaphirhyncho  nulla  his  in  septis  ossa  vel  cartilagines , 
qualia  in  Teleosteis  inveniri  solent,  occurrunt ;  eorum  loco  tamen 
hic  illic  majores  substantiae  tendineae  copiae  reperiuntur,  quae, 
a  septorum  apicibus  initio  capto,  in  eorum  parietes  intextae,  iis 
Ilrmamento  sunt.  Septorum  in  costas  insertiones  limitem  partis 
dorsalis  musculi  lateralis  definiunt,  et  illinc  septa  partis  ventralis 
musculi  lateralis,  quae  statim  descripturus  sum,  proliciscuntur, 
quae  septa  simul  ligamenlis  intermuscularibus  partis  dorsalis 
musculi  lateralis  ad  exteriora  decurrentibus,  septumque  longi- 
tudinale  inter  musculi  lateralis  partes  dorsalem  et  venlralem  eflor- 
mantibus  affixa  sunt. 

b)     Pars  ventralis  musculi  lateralis. 

Portio  superior  hujus  partis  cavum  viscerale  a  latere  obdu- 
cens  tota  latitudine  sua  juxta  partem  dorsalem  musculi  lateralis 
ab  anteriore  claviculae  facie,  proxime  supra  initium  musculi  su- 
perioris  pinnae  pectoralis,  incipit,  atque  et  ipsa  usque  ad  pin- 
nam  caudalem  conlinuatur.  Septorum  hanc  portionem  trajicientium 
decursus  ac  dispositio  multo  simplicior  est,  quam  de  parte  dorsali 


1)    Cf.  Stannius  1.  c.  pag.  112  et  113. 

modo  descripsimus.  Septa  transversa,  decursum  obliquum  a  parte 
anteriore  et  superiore  retrorsum  deorsumque  tenentia,  toto  de- 
cursu  suo  costis,  quousque  hae  adsunt,  affixa,  septo  superiore 
ad  partem  dorsalem  musculi  lateralis  pertinente  partem  ventralem 
a  dorsali  limitante,  septoque  inferiore  portionem  superiorem  partis 
ventralis  ab  inferiore  dirimente,  spatia  quadrangula,  massam  mu- 
scularem  continentia,  includunt.  Quum  neque  septa  descendentia, 
nec  superiora  atque  inferiora,  angulis  rectis,  horum  spatiorum  fundo 
imposita  sint,  atque  latera  inter  se  opposita  decursum  parallelum 
ineant,  parallelipipeda  plana  quattuor  laterum  exsistunt,  flbris 
muscularibus  expleta. 

Portio  secunda  eaque  inferior  partis  ventralis  musculi  late- 
ralis  a  facie  externa  inferiore  laminae  posterioris  claviculae  juxta 
m.  depressoris  ossis  hyoidei  et  arcuum  branchialium  originem  et 
pone  eam  initium  capit.  Septa  hic  similiter  se  habent,  atque  in 
portione  modo  descripta,  eo  tamen  discrimine  intercedente,  quod 
septa  musculum  transversim  trajicientia  non  costis,  hac  in  regione 
deficientibus,  atfixa  sunt,  quodque  non  a  parte  anteriore  retrorsum, 
sed  vice  versa  decurrunt,  cum  septis  transversis  portionis  primae 
angulos  ad  anteriora  apertos  etformantia.  Deorsum  ad  musculi 
limitem  versus  haec  ligamenta,  quo  minor  musculi  crassities  est, 
eo  tenuiora  minusque  alta  evadunt,  ac  denique  omnino  evanescunt. 
Praeterea  haec  portio  inferior  partis  ventralis  m.  lateralis,  id  quod 
a  portione  superiore  ditfert,  multis  septis  longitudinalibus,  quae, 
intervallis  satis  paribus  inter  se  distantia,  conjnngunt  septa  trans- 
versa  modo  commemorata,  trajicitur,  ita  ut  spatium  inter  duo  septa 
transversa  interpositam  in  loculamenta  quadrangula,  parva,  6 — 8 
numero,  quae  massam  mnscularem  continent,  divisum  appareat. 
Haec  ligamenta  ultima  pertenera  sunt,  solumque  ligamentum,  quod, 
analogum  iis  decursum  tenens,  duas  partis  ventralis  portiones 
inter  se  disparat,  constitutionem  firmiorem  ostendit. 

III.    Muscuti  ecctremitatum. 

Scaphirhynchi  pinnae  in  universum  musculis  minus  perfectis, 
quam  Teleosteorum,  instructae  sunt.  In  iis  non  strata  musculosa 
duo  et  decursu  et  insertione  diversa  ab  utroqae  pinnarum  latere 
reperimus,  nec  non  pinnis  dorsali,  anali  et  caudali  musculi  lon- 
gitudinales  superficiales,  qui  in  Teleosteis  exstant,  desunt.  Cui 
simpliciori  musculorum  dispositioni  sententia  ab  Heckel  posita 
respondet,  planum  Scaphirhynchi  caput  id  spectare,  ut  fluctns  ad- 
versos,  quos  piscis,  quum  pinnae  tam  debiles,  caudaque  parum 
flexibilis  sit,  aegre  superare  posset,  facilius  dimoveat. 

a)     Pinnarum  pectoralmm  musculi. 

Massa  muscularis  anteriorem  novem  cartilaginum  meta- 
carpalium  pinnarum  pectoralium  faciem  cranio  obversam  te- 
gens  a  claviculae  margine  superiore  externo  originem  capit, 
partim  portione  superiore  partis  ventralis  musculi  lateralis  ob- 
tecta.  Haec  oblique  retrorsum  descendit,  et  flabelli  instar  di- 
latata  in  tot  fasciculos  majores,  quot  cartilagines  metacarpales 
sunt,  divisa  apparet.  Fasciculi  majores  rursus  in  complures  mi- 
nores  dividuntur,  quorum  tantus  est  numerus,  quot  radiis  pinna 
instructa  est,  quorumque  unusquisque  in  unam  tendinem  tenuem 
excurrit.  Tendines  margini  radiorum  pinnarum  sursum  spectanti 
inseruntur,  ita  ut  singuli  radii  singulis  praediti  sint  tendinibus. 

Pinnae  pectoralis  musculus  inferior  in  duas  portiones  majo- 
res  divisus  cernitur.  Quarum  anterior,  minus  crassa,  ab  interna 
laminae  anterioris  claviculae  facie  originem  ducit,  sulcumque  inter 
duas  ejus  laminas  interjectum  explet,  atque  ex  parte  majore  crasso 
primi  radii  pinnae  capitulo  inscritur.  Minor  ejus  pars  in  plures 
dividitur  fasciculos  minores,  qui,  in  tendines  singulas  breves  exe- 
untes,  margini  inferiori  proximorum  radiorum  pinnae  inseruntur. 
Altera  hujus  musculi  portio,  ab  externo  laminae  posterioris  cla- 
viculae  margine  profecta,  aeque  ac  superior  pinnae  musculus,  in 

totidem  divisa  fasciculos,  quot  pinnae  radii  exstant,  margini  infe- 
riori  uniuscujusque  eorum  inseritur. 

b)     Pinnarum  ventralium  musculi. 

Scaphirhynchi  pelvis,  pariler  atque  Accipenseris,  utrimque 
tenui  lamina  cartilaginea,  formam  paene  triangulareni  praebente, 
consistit,  cujus  apices  inter  se  obversi  non  conjuncti  sunt,  cujus- 
que  basi  latiori  cartilagines  metatarsi  pinnarum  ventralium  atfixae 
sunt.  Haec  pelvis  rudimenta  musculis  ad  truncum  corporis  for- 
mandum  conferentibus  fixa  sunt,  indeque  pinnae  musculi  utrimque 
proflciscuntur.  Eorum  prorsus  eadem  est  ratio,  quae  musculo- 
rum  pinnarum  pectoralium,  nam  primum  in  totidem  fasciculos 
plane  disparatos,  quot  cartilagines  metatarsales  exstant,  dividun- 
tur,  et  hi  fasciculi  rursus  ex  totidem  fasciculis  minoribus,  in  ten- 
dines  singulas  exeuntibus,  consistunt,  quot  pinnarum  radii  adsunt, 
quorum  basi  utrimque  tendo  inseritur. 

Pinnarum  analis,  dorsalis  ac  caudalis,  quarum  sustentacula 
processibus  cartilagineis,  qui  ex  chordae  dorsalis  vagina  pro- 
ficiscuntur,  affixa  sunt,  musculi  pariter  se  habent.  Originem  ca- 
piunt  ex  his  processibus,  planeque  in  totidem  divisi  sunt  fasciculos, 
quot  sustentacula  sunt  pinnae  respondentis,  atque  tendinibus  sin- 
gulis  utrimque  margini  basis  cujusque  radii  pinnae  inseruntur. 

III.     De  viscerilms. 

A.    Organa  digestionis. 


auces  capaces,  a  latere  arcubus  branchialibus,  superne 
basi  cranii  limitatae,  communique  illorum  copula  sustentatae,  post 
ossa  pharyngea  inferiora  subito  ad  formandum  oesophagum  !), 
circiter  sex  centimetra  longum,  coarctantur.     Extrinsecus  hic  tenui 


1)     Omnes  dimensiones  ad  canalem  digestivum  pertinentes  ab  animali  70  c. 
longo,  cujus  cavum  viscerale  22  c.  longitudine  aequat,  desumptae  sunt. 

musculorum  transversim  striatorum,  oblique  decurrentium,  strato 
obtectus  est,  et  membrana  mucosa  eum  intus  obducens  per  to- 
tam  oesophagi  longitudinem  plicas  longitudinales  prominentes, 
raro  tantum  interruptas,  intervallis  irregularibus,  papillas  conicas 
ferentes,  efformat.  Tractus  intestinalis  pars  subsequens,  23,  5  c. 
longa,  quam  ventriculi  nomine  dicimus,  quum  et  in  Accipensere 
et  in  ceteris  Ganoideis  J)  eodem  nomine  descripta  sit,  in  tres 
portiones,  quas  omnino  similes  Stannius  in  Accipensere  invenit, 
dividi  potest.  Quarum  prima  modice  ampla,  descendens,  fere  9 
cent.  longa,  ejusdem  est  luminis,  cujus  oesophagus,  a  quo  plicis 
longitudinalibus  externoque  musculorum  strato  deficientibus  discre- 
pat.  Musculorum  stratum  in  ventriculi  pariete  situm  pertenue 
est.  Ferme  5  cent.  a  cardia  in  illam  partem  ductus  pneumaticus 
vesicae  natatoriae  amplus,  centimetrum  longus,  intrat.  Portio  al- 
tera,  a  priore,  nisi  quod  minus  arcta  est,  nil  diilerens,  prorsum 
ac  sinistrorsum  ascendens,  ad  finem  rursus  dextrorsum  flectitur. 
Portio  tertia  ventriculi  musculosa  parietes  ostendit  admodum 
flbris  muscularibus  abundantes,  et,  longitudine  3  cent.  adaequans, 
in  universum  formam  conicam  ad  latus  versus  complanatam  praebet. 
Ejus  superficies  interna  jam  membranae  mucosae  lacunas  reti- 
cnlatas,  cellis  similes,  quae  propriae  sunt  duodeni  membranae 
mucosae,  offert.  Intestinum  duodcnum  non  retrorsum  versus  ad 
ventriculi  finem  posteriorem  semiglobosum  adjungitur,  sed  ex  ejus 
pariete  sinistro  exit.  Loco,  nuo  ventriculus  in  duodenum  transit, 
valvula  parva  annularis,  valvula  pylori,  reperitur,  quae  a  parte 
dextra  et  inferiore  ad  sinistram  et  superiorem  posita  et  superne 
latissima  est.  Proxime  post  venlriculum,  ex  parte  altera  fine  se- 
gmenti  adscendentis,  ex  altera  ventriculo  musculoso  descendente 
circumdatus,  intestini  tenuis  sinus  fere  reniformis  situm  habet,  qui, 
in  Accipensere  2)  pariter  obvius ,  appendicibus  pyloricis  aliorum 
piscium  analogus  haberi  potest.     In  superficie  externa  hic  sinus 


1)  Stannius  1.  c.  pag.  193  et  A.  Wagner:    Anat.  Spatulariarum  p.  12. 

2)  Stannius  1.  c.  pag.  194. 

tubera  plana  irregularia  ostendit,  intus  intestini  duodeni  membrana 
mucosa  obductus.  Et  forma  et  superficiei  indole  cum  respon- 
dente  Accipenseris  parte  congruens  sinus  iile  parietum  natura 
differt,  qui  in  Accipensere,  crassis  fibrarum  muscularium  laevium 
stratis  constructi,  solidi  durique  apparent,  in  Scaphirhyncho,  aeque 
ac  duodeni  paries,  teneri  tenuesque  sunt.  Intus  iste  sinus  in 
complura  spatia  ex  oblongo  rotunda,  radiatim  posita,  quae  in  com- 
munem  foveam,  contra  pylorum  in  duodeni  cavum  transeuntem, 
confluunt,  divisus  est. 

Duodenum ,  cent.  14,  longum ,  primum  ventriculi  portioni 
primae  descendenti  impositum,  recta  deorsum  porrigitur,  ac  tum, 
arcum  dextrorsus  convexum  formans  et  paullum  coarctatum,  ad 
partem  sinistram  vertitur,  quo  facto,  subito  paene  globi  in  formam 
dilatatum,  denuo  dextrorsum  flectitur,  ac  denique,  iterum  arcu 
dextrorsus  convexo  efformato,  sinistrorsum  se  vertens  in  intesti- 
num  valvulam  spiralem  continens  transit.  Duodeni  membrana  mu- 
cosa,  quae  simul,  ut  commemoravimus,  sinum  appendicibus  pylo- 
ricis  respondeutem  obtegit,  speciem  reticulatam  praebet,  inter  sin- 
gulas  retis  maculas  lacunis  polygoniis  interpositis.  Ceterum  non 
omnis  intestini  tenuis  membrana  mucosa  hanc  structuram  reticu- 
latam  offert,  quippe  quae  tantum  ad  dilatationem  ejus  globosam, 
de  qua  mentionem  fecimus,  pertineat. 

Intestinum  valvula  instructum  coni  obtusi  formam  praebet, 
cujus  basis  duodenum  contingat,  apice  obtuso  in  intestinum  rectum 
abeunte.  Ejus  longitudo  9  cent.  aequat.  Totum  hoc  intestinum 
valvula  spiralis  quinque  circuituum  trajicit,  quae  ad  parietem  in- 
ternum  scalae  spiralis  instar  circuit,  et  in  gyro  inflmo  angustissi- 
ma  apparet,  quoniam  hoc  loco  non  usque  in  medium  cavum  per- 
tinet.  Valvulae  altitudo,  quo  loco  maxima  est,  centimetrum 
adaequat.  Intestini  hujus  membrana  mucosa  laevis  est.  Etiam, 
quod  ad  hanc  tractus  intestinalis  partem  spectat,  Scaphirhynchus 
Accipenseri  proxime  accedit,  a  quo  tantum  gyrorum  valvulae  nu- 

mero,  qui  in  Accipensere  et  Spatularia  septem  exstant1),  nec 
non  membranae  mucosae  indole,  quae,  auctore  Stannio2),  in 
Accipensere  par  est  duodeni  membranae  mucosae,  differt.  Quod 
attinet  ad  rationem,  quae  huic  parti  cum  toto  tractu  intestinali 
intercedit,  jam  J.  Mueller3)  demonstravit,  intestinum  valvula 
praeditum  pro  intestini  tenuis  parte  habendum,  atque  solum 
rectum  intestino  crasso  analoguni  esse.  Intestino  valvula  instructo, 
teste  J.  Mueller,  generi  Scaphirhyncho  una  ex  notis  Ganoi- 
deorum  attribuitur.  Solo  in  Lepidosteo  intestinum  tale  non  plane 
cognoscitur,  secl  tantum  tribus  striis  obliquis,  quae  in  ejus  parte 

* 

supra  brevem  intestini  portionem  extremam  posita  occurrunt,  in- 
dicatur  4). 

Intestinum  valvula  spirali  praeditum  in  ultimam  tractus  in- 
testinalis  partem,  intestinum  rectum,  directe  transit,  quae  pars, 
valvulae  spiralis  fine  limitata,  paullatim  coangustata  in  anum 
transit.  Intestinum  rectum,  tantummmodo  2  cent.  longurn,  et 
ipsuni  membrana  macosa  laevi  intus  obtectum  est. 

Plurimae  larvarum  insectorum  et  coleopterorum  reliquiae, 
quas  toto  tractus  intestinalis  decursu  inveni,  coarguere  videntur, 
Scaphirhynchum  ex  parte  majore  inferiorum  ordinum  animali- 
bus  vesci. 

Scaphirhynchi  hepar,  pariter  atque  Accipenseris 5)  et  Spatu- 
lariae6),  in  duos  separatum  est  lobos  majores,  qui  incisuris  parvis 
et  ipsi  imperfecte  lobulati  cernuntur.  Ambo  lobi  majores,  liga- 
mentis  pericardio  affixi,  a  parte  dextra  et  sinistra  deorsum  versus 
oesophagum  tegunt.  Lobus  sinister  recta  usque  ad  locum,  quo 
primum  ventriculus  flectitur,  descendit,  eoque  situ  inter  ventriculi 
portiones  adscendentes  et  descendentes  plicis  peritonealibus  reti- 


1)  A.  Wagner  1.  c.  pag.  12. 

2)  1.  c.  pag.  194. 

3)  Bau  und  Grenzen  der  Ganoiden,  pag.  139. 

4)  Stannius  1.  c.  pag.  195  et  adnot.. 

5)  Stannius  1.  c.  pag.  203. 

6)  A.  Wagncr  1.  c.  pag.  12. 

culatim  perruptis  figitur.  Lobus  dexter  in  ventriculum  musculo- 
sum  primamque  ventriculi  partem  descendentem  se  interponit, 
magisque  partem  inferiorem  versus  huic  posteriori  impositus 
est,  peritonei  plicis  ei  affixus.  Vesica  fellea,  fere  fabae 
magnitudinem  aequans,  ab  hepatis  substantia  non  cincta  proxime 
infra  ventriculum  musculosum  parti  ventriculi  descendenti  imposita 
apparet.  Ductus  choledochus ,  brevi  antequam  in  ventriculi  mu- 
sculosi  parietem  proxime  supra  pylorum  immergitur,  ductum  he- 
palicum  lobi  sinistri  amplum  recipit,  atque  in  papillae  parvae 
sursum  conversae  apice,  postquam  per  aliquod  spatium  inter 
ventriculi  parietes  decurrit,  proxime  infra  annularem  pylori 
valvulam  in  duodenum  transit.  Lobi  dextri  ductus  hepaticus 
directo  in  vesicam  felleam,  quo  loco  haec  in  ductum  choledo- 
chum  exit,  transire  videtur.  Pancreatis  in  duobus,  quae  per- 
quisivi,  exemplis  nulluni  vestigium  deprehendere  potui.  Heckel1) 
id,  ut  in  Accipensere,  sibi  reperisse  videtur,  his  verbis  usus: 
„ich  fand  das  in  eine  Masse  vereinigte  Pancreas",  neque  tamen 
quidquam  certius  de  eo  atfert. 

A.  Wagner2)  in  Spatulariis  ductum  pancreaticum  invenire 
nequiit,  atque  de  pancreate  haec  ait:  ^Pancreas  me  invenisse, 
pro  certo  affirmare  non  possum.  Quod  Cuvier  apud  Polyodon- 
tem,  Brandt  apud  Sturionem  pancreas  esse  significant,  nihil  est, 
nisi  appendices  pyloricae.  Postea,  ut  in  pluribus  piscibus  verum 
pancreas  invcntum  est,  ita  etiam  in  Accipensere  ab  Alessandrini 
(novi  comment.  acad.  Bonon.  II,  1836,  pag.  335,  Tab.  XIV),  quem 
secutusj  regionem,  in  qua  etiam  in  Spatulariis  Accipenserinis 
simillimis  pancreas  situm  esse  putari  potuit,  quam  accuratissime 
perquisivi  et  juxta  bursam  entianam  truncosque  et  venae  porta- 
rum  et  arteriae  coeliacae  massam  vidi,  longam,  pallidam,  spatium 
inter  lienem  et  hepar  implentem.  Quam  quum  microscopio  in- 
spexi,  eam  prorsus  glandularum  structuram  habere  apparuit,  ita 


1)  1.  c.  pag-.  76. 

2)  1.  c.  pag.  12  et  seq. 

ut  pancreas  illam  esse  verisimile  mihi  videatnr,   attamen  dnctus 
evehentes,  ut  supra  jam  dixi,  nullo  modo  deprehendere  potui." 

Brandt  ')  Accipenseris  pancreas  massam  simplicem  esse 
dicit,  quam  in  Accipensere  Gueldenstaedttii  rotundatam  et  sex  an- 
gulorum,  in  Accipensere  sturione  falci  similem,  reniformem  in- 
venerit.  Stannius2)  ex  omnibus  Ganoideis  in  solo  Accipensere 
pancreas  observatum  esse  refert,  et  ipse  quoque  ante  Alessandrini 
appendices  pyloricas  in  piscibus  obvias  pro  organo  pancreati  glan- 
dulae  respondenti  habitas  esse  testatur.  Quod  igitur  ad  relatio- 
nem  Heckelianam  attinet,  statuere  licet,  eum,  aeque  ac  Brandt, 
errasse,  et  tum  in  Accipensere  tum  in  Scaphirhyncho  appendices 
pyloricas  pro  pancreate  putavisse.  Quod  eo  magis  statuendum 
est,  quia  ex  loco  modo  allato  patet,  Accipenseris  pancreas  demum 
anno  1836,  ergo  eodem,  quo  Heckel  commentationem  suam  de 
Scaphirhyncho  edidit,  et  septem  annis  post  zoologiam  medicam  a 
Brandt  et  Ratzeburg  editam,  ab  Alessandrini  rite  cognitum  et 
descriptum  fuisse.  Neque  magis  quidquam  massae  longae,  pallidae, 
structura  glandulosa  praeditae,  quam  Wagner  in  Spatularia  pan- 
creas  esse  existimavit,  equidem  in  Scaphirhyncho  reperij  nisi  forte 
funiculum  longum  coloris  subflavi,  qui  cum  liene  arcte  coajunctus 
duodeno  proxime  adjacebat,  ita  interpretari  placet.  At,  micro- 
scopio  adhibito,  in  hoc  funiculo  tantum  guttulae  adiposae  cognosci 
potuerunt,  nec  ductum  evehentem  invenire  licuit. 

Quodsi  in  pisce,  de  quo  agimus,  paucreas  verum  non  repe- 
ritur,  tamen  fortasse  jure  statui  potuerit,  sinum  duodeni,  quem 
appendicibus  pyloricis  respondere  diximus,  quique  magnam  super- 
ficiem  secernentem  praebet,  hujus  glandulae  vice  fungi,  ideoque 
secundum  veterem  rei  contemplationem  merito  pro  pancreate  pu- 
tari  posse. 

Paucis  ac  breviter  de  vesica  natatoria  atque  de  liene  men- 
tionem  injiciam,  quoniam  haec  organa,  etiamsi,  functionis  respectu 


1)  MedicinischeZoologievon  Brandl  u.  Ratzeburg.    1.  Bd.   Bcrlin  1829. 

2)  1.  c.  pag.  204. 

habito,  huc  non  pertineant,  tamen  cum  organis  modo  descriptis 
arcte  conjuncta  sunt.  Vesica  natatoria  ferme  9  cent.  longa,  ut 
supra  jam  commemoravi,  amplo  ductu  pnewnatico,  qui  in  superio- 
rem  primae  ventriculi  portionis  parietem  exit,  cum  tractu  intestinali 
conjuncta  est.  Supra  ventriculum  intestinaque  posita  ambitu  su- 
periore  cavi  visceralis  parieti  accrevit,  et  a  lateribus  et  a  parte 
inferiore  peritoneo  obducta  est.  Inveni  eam  massa  quadam  molli, 
quae  primo  adspectu  scobis  crassioris  humectatae  similitudinem 
praebebat,  impletam.  Microscopio  in  usum  vocato,  hoc  con- 
tentum  crystallorum  acubus  similium  copiam  ostendit,  quales 
Leydig  ])  omnino  in  vesica  natatoria  obvias  descripsit,  quaeque 
ex  membrana  ejus  interna  dilapsa  repetendae  sunt. 

Lien  corpus  planum  et  oblongum  coloris  intense  fusci  ap- 
paret,  duodeni  parti  supremae  recta  descendenti  peritoneo  afflxum. 
Lienis  corpora  accessoria,  quae  Stannius2)  in  Accipensere  re- 
perit,  equidem  in  Scaphirhyncho  observare  non  potui. 

II,    Organa  urogenitalia. 

Scaphirhynchi  organa  urogenitalia  magnam  horum  organorum 
in  Spatulariis,  ut  ea  Wagner3)  et  Hyrtl  4)  descripserunt,  po- 
steriorque  de  Spatularia  folio  delineavit,  similitudinem  referunt. 
Renes  extra  peritoneum  columnae  vertebrali  proxime  adjacentes 
utrimque,  alter  alterum  non  contingentes,  in  superiore  cavi  visce- 
ralis  flne  infra  scapulas,  corpore  lato,  initium  capiunt,  et  sensim 
angustiores  facti,  funiculi  subnigri  specie  ab  utroque  columnae 
vertebralis  latere  per  totum  cavum  viscerale  deorsum  decurrunt. 
Simulatque  ad  vesicam  urinariam  bicornem  pervenerunt,  duo  funi- 
culi,  latiores  facti,  sub  columna  vertebrali  inter  se  junguntur,  et 
ex  parte  vesicae  urinariae   cornua  tegunt,    si  ex  parte    inferiore 


1)    Lehrbuch   der    Histologie  der  Menschen    und  Thiere,    Frankfurt  a.  M. 
1857,  pag.  380. 

1)  1.  c.  pag.  206. 

2)  1.  c.  pag.  13. 

3)  1.  c.  pag.  65.    Tab.  I.    Fig.  1. 

spectes,  lacunae  cornuum  discessu  exortae  fundimi  constituentes. 
Pone  porum  urogenitalem  renes  in  funiculum  simplicem  tenuem- 
que  corrugati,  columnae  vertebrali  arcte  adjacentes,  breve  per 
spatium  amplius  porriguntur.  Structurae  peculiaris  in  exem- 
plis  a  me  disquisitis,  longum  per  tempus  in  spiritu  vini  servatis, 
jam  nihil  certo  cognosci  potuit.  Vesicae  urinariae  pars  com- 
munis  vel  corpus  et  longitudine  et  latitudine  4  cent.  adaequans 
supra  intestinum  rectum  et  intestini  valvula  instructi  flnem  jacet, 
atque  in  porum  urogenitalem  transit.  Ex  hoc  vesicae  corpore 
utrimque  cornu  circiter  9  cent.  longuni  proficiscitur.  Duo  cornua, 
omnino  symmetrica,  latera  versus  inter  se  discedentia,  deorsum 
lacunam  profundam  inter  se  relinquunt.  Et  cornua  et  vesicae  corpus 
peritoneo  superiori  cavi  visceralis  parieti  adhaerent.  Anterior 
utriusque  cornus  finis,  repente  coangustatus,  infundibuli  instar  in 
canalem  tenuem  excurrit,  qui,  utrimque  sursum  conversus,  in  renum 
substantiam  immergitur.  Qui  canales  dilatati  ureterum  fines,  eorum- 
que  in  vesicae  urinariae  cornua  introitus  sunt.  Praeter  hos  ure- 
teres  majores  etiam  complures  canales  uriniferi  minores  exstant, 
qui  intervallis  non  certis  ab  illa  renum  parte,  quae  vesicae  urina- 
riae  superimposita  est,  proficiscuntur  et  pro  origine  diversa  aut  in 
vesicae  cornua  aut  in  ejus  corpus  intrant.  In  utriusque  cornus  vesi- 
cae  fine  anteriore  deorsum  et  introrsum  versus  infundibula  abdo- 
minalia,  quae  vocantur,  haud  ita  exigua,  inveniuntur.  Quae  ad 
exteriorem  cornuum  partem  libere,  ostio  magno,  in  cavum  abdo- 
minale  ingressa  per  aliquod  spatium,  quod,  quemadmodum  et 
Hyrtl  ])  dicit,  ferme  lineas  sex  aequat,  paullatim  angustiora  facta, 
in  utroque  latere  inter  vesicae  parietem  porriguntur,  ac  denique, 
apertura  unius  lineae  diametrum  adaequante,  in  vesicae  cornu 
exeunt.  In  utroque  exemplarium,  quae  disquisivi,  infundibula 
aperta  reperi,  vesicamque  uriuariam  per  ea  commode  infiare  potui. 
Mueller2)  se  infundibula  sacco  caeco  similia  in  Accipensere  in- 


1)  1.  c.  pag.  69. 

2)  1.  c.  pag.  137. 

venisse  narrat,  at  interdiun,  uti  in  Scaphirhyncho  femina,  aperta 
vidit,  unde  coucludit,  infundibula  abdominalia  aliis  temporibus 
patere,  aliis  clausa  manere.  Hyrtl  ea  omni  anni  tempore  in  Acci- 
pensere  aperta  invenit.  In  plicas  peritoneales  adipe  abundantes 
latasque  inclusum  in  utroque  latere  organum  germinativum ,  an- 
gustum  coloreque  subrubro  tinctum,  reperi.  Quod  taeniolae  instar 
ab  anteriore  cavi  visceralis  flne  initio  capto  usque  post  infundi- 
bula  retrorsum  pertinebat,  ibique  in  finem  liberum  exire  videba- 
tur.  Animalia  perquisita  utrius  sexus  essent,  haud  amplius  certo 
definiri  potuit.  Microscopio  in  usum  converso,  nullae  certae  or- 
gani  ejus  structurae  rationes  cognosci  potuerunt ;  contra  ea 
magna  guttularum  adipis  copia  in  conspectum  venit. 

€.    Cor. 

Scaphirhynchi  cor,  pericardio  cinctum,  ut  in  piscibus  omnino 
solet,  positum  atque  in  partes  solitas  divisum  est.  Forma  ejus 
in  universum  conica  est ;  basis  dextrorsum  tribus  atrii  sinibus 
irregularibus,  parietibus  teneris  instructis,  lobulata  apparet.  Cordis 
apex  ligamento  funiculo  simili  ad  pericardii  fundum  affixus  cer- 
nitur.  Ventriculus  parietibus  valde  musculosis  praeditus  est,  quo- 
rnm  crassitudo  fere  diametro  transversae  cavi  iis  inclusi  respondet. 
Cavum  ventriculi  cordis  multas  ostendit  trabeculas  carneas.  Cor- 
dis  atrium  in  coarctato  introitu  in  ventriculum  nullam  valvulam 
praebet,  ab  eoque  tres  sinus  irregulares,  parietibus  teneris  in- 
structi,  exeunt.  Truncus  arteriosus  e  cordis  ventriculo  adscendens 
initio  suo  bulbum  arteriosum  musculis  transversim  striatis  cir- 
cumdatum  cum  quattuor  valvularum  seriebus  altera  alteri  su- 
perimpositis  ostendit.  Quarum  serierum  suprema,  margini  supe- 
riori  strati  musculosi  affixa,  valvulas  maximas,  numero  quattuor, 
intervallis  non  omnino  paribus  distantes,  continet.  Series  altera 
valvulas  minimas,  quinque  numero,  et  ipsas  non  regulatim  posi- 
tas,  continet,  quae  nunc  infra  seriei  supremae  valvulam  positae 
nunc  infra  interstitium    duarum  valvularum  superiorum  affixae 

sunt.  Seriei  tertiae  valvulae,  quas  tantum  tres  cognoscere  potui, 
ambitu  suo  priorum  serierum  valvulas  superant,  attamen  minus 
profundae  apparent.  Denique  in  serie  quarta  rursus  quattuor 
cernuntur  valvulae,  tum  magnitudine  tum  profunditate  seriei  ter- 
tiae  valvulis  pares.  Etiam  serierum  inferiorum  valvulae  non  pari- 
bus  spatiis  inter  se  distant.  Ergo  Scaphirhyncho  in  universum 
sedecim  sunt  valvulae  bulbi  arteriosi. 

Haec  bulbi  arteriosi  indoles  Scaphirhyncho  praecipuam  Ga- 
noideorum  notam  praebet,  quae,  ut  primus  Joannes  Mueller  }) 
demonstravit,  in  musculoso  bulbi  arteriosi  strato  multisque  ejus 
valvulis  consistit,  ita  ut  is  pro  corde  vero,  pulsando  destinato,  ha- 
beatur  oporteat.  Quod  valvularum  numerum  situmque  attinet,  ma- 
gnas  singujae  familiae  diversitates  offerunt.  Sic  Polypterus  in 
seriebus  longitudinalibus  6  valvulas  45,  Lepidosteus  in  seriebus 
longitudinalibus  8  et  transversis  5  aeque  perfectis  valvulas  40, 
Accipenser  et  Spatularia  circiter  valvulas  15  ostendunt,  unde  elu- 
cet,  piscQs,  quos  ultimos  dixi,  hac  quoque  in  re  Scaphirhyncho 
proxime  accedere. 

Valvularum  dispositio  in  ceteris  quoque  Ganoideis  parum 
regularis  est;  in  universum  seriei  supremae  valvulae  ceteris  ma- 
jores  cernuntur.  In  Polyptero  inter  tres  series  longitudinales 
perfectas,  quarum  unaquaeque  novem  valvulis  majoribus  con- 
sistit,  etiam  tres  valvularum  minorum  series  longitudinales  incom- 
pletae  animadvertuntur.  In  Lepidosteo  valvularum  dispositio 
maxime  regularis  est,  in  Accipensere  et  Spatularia  valvulae  in 
tres  series  transversas  dispositae  apparent. 

Truncus  arteriosus  recta  in  arcuum  branchialium  copulam 
et  musculos  retractores  ossis  hyoidei  et  arcuum  branchialium  sur- 
sum  adscendit,  et  primum  utrumque  in  latus  duos  ramos  sursum 
emittit,  qui  sunt  arteriae  branchiales  tertia  et  quarta.  Magis  par- 
tem  anteriorem  versus  a  lalere  trunci  arteriosi  duae  branchiae  se- 


1)    Bau  tmd  Grenzen  der  Ganoiden,   pag.  126  et  aeq. 

cundae  arteriae  proficiscuntur.  Simul  atque  ad  superiorem  copulae 
finem  pervenit,  truncus  in  duas  branchiae  primae  arterias  dividi- 
tur,  quarum  utraque  musculi  modo  dicti  insertionem  amplectens 
in  lateris  respondentis  branchiam  intrat.  In  hoc  fine  anteriori 
truncus  arteriosus  deorsum  versus  lobulo  carnoso  rotundato  par- 
voque  obtegitur,  qui,  in  Accipensere  pariter  obvius,  judice  Ley- 
dig  ]),  pro  glandula  thyreoidea  habendus  est, 


1)    Anal.  physiolog.  Untersuchungen  iiber  Fische  und  Reptilien.      Berlin, 
1853,  pag.  25,  §  30. 


T  h  e  s  e  s. 

1.  Pars    adamantina,    quam  nominant,  non   est  nota  essentialis 

squamarum  Ganoideorum. 

2.  Exstant  vaginae  fibrarum,  telam  conjunctivam  componentium. 

3.  Processui    syphilitico   telae   recentis  productio    aeque  pecu- 

liaris  est,  ac  normalis  destructio. 

4.  Non  exstat  nota  inflammationis  essentialis. 

5.  Cordis  hypertrophia  concentrica  non  exstat. 

6.  Valvularum    semilunarium    cordis  excrescentia  ad  processum 

formationis  ateromatum  in   vasorum  tunica   intima  refe- 
renda  sunt. 


y 

Explicatio  tabularum. 

Tabulae  I.    fig.  1.     profundum    musculorum   in    inferiore    cranii 

facie  decurrentium  stratum  proponit: 

A.  Os  maxillare  superius.  b.  M.  porrigens  oris. 

B.  Os  maxillare  inferius.  c.     Teneri  musculorum  fasciculi  a 

C.  Corpus  ossis  hyoidei.  maxilla  inferiore  orti,  in  mem- 

D.  Pars    parvula   externa   ossium  bpanata>    1ua   cavi  oris  fundus 
arcum     hyoideum     constituen-  constituitur,  abeuntes. 

liuiD,  c-  M.  depressor  maxillae  inferioris. 

a.  M.  adductor  operculorum.  d.  M.  levator  maxillae  inferioris. 

Tablllae  I.    fig.  2.  maxillae   superioris  apparatum  cum  mm.  leva- 
toribus  maxillae  inferioris  inde  proficiscentibus  proponit: 

A.  Duae  maxillae  superioris  lami-     c     0s  sympiecticum. 
nae  anteriores. 

B.  Laraina   posterior   triangularis     a.   M.   levator  maxillae  inferioris. 
simplex. 

Tal).  II.    fig.  1.    profundum  musculorum   in   inferiore  cranii  facie 

decurrentium  stratum  proponit: 

A.  Os  maxillare  inferius.  a' .  Pars  claviculae,  unde  hic  rau- 

B.  Arcus  hyoideus.  u  sc^s  orilur. 

a" .     lendines  hujus  musculi. 

C.  Suprema  suspensorii  pars.  b    M  depressor  maxillae  inferioris. 

D.  Operculum.  c     Mm     abductores     branchiarura 

E.  Lamina  anterior  claviculae.  inferiores. 

F.  Scutum  claviculam  tegens.  d'  M#  P,,olrahens 

suspensoru      f     intrinsecus 
a.     M.   retractor  ossis   hyoidei  et     e>     M     relractor  }       spectati. 

arcuum  branchialium. 


suspensorn 


Tablllae  II.     fig.   2.    musculos  in    cranii    facie    laterali    decur- 

rentes  proponit : 

A.  Operculum  reflexum.  b.    M.  protrahens  suspensorii. 

B.  Pars  suprema  suspensorii.  c.    M#  retrahens  suspensorii. 

'    P      '   •     "  d.    Mm.   abductores  arcuum   bran- 

D.    Os  maxillare  superius.  chialium  superiores. 

a.    M.  levator  operculi  (superficies  e.    M,  levator  maxillae  inferioris. 
interna). 

